text:
Bye bye Big Mac et autres nuggets. Les restaurants McDonald's vont fermer en Islande. L'île sera l'un des rares pays d'Europe de l'Ouest dépourvus de la célèbre enseigne américaine de restauration rapide, présente sur le sol islandais depuis 1993.
«Les raisons de cette décision tiennent au contexte économique difficile et à l'effondrement de la couronne islandaise», a déclaré Jon Gardar Ogmundsson, le propriétaire de Lyst, l'opérateur des deux restaurants McDonald’s de l'île, qui fermeront le 1er novembre.
En Islande, McDonald's exige que tout ce qui est servi dans ses restaurants – la viande, les légumes, le fromage, y compris les emballages – soit importé. Jusqu'à présent, les restaurants importaient leurs produits d'Allemagne, mais les coûts ont doublé depuis l'effondrement de la couronne islandaise. En un an et demi, la valeur de l'euro par rapport à la couronne islandaise s'est accrue de 80%.
La fermeture ne tient pas au manque de succès de l'enseigne : les restaurants «n'ont jamais été aussi remplis», selon Jon Gardar Ogmundsson. «Mais dans le même temps, les profits n'ont jamais été aussi bas.»
L'entrepreneur islandais envisage de donner à ses restaurants une nouvelle enseigne et de se fournir en produits islandais.
(Source AFP)
dijous, 29 d’octubre de 2009
O ai totjorn sachut...
Legit sus Libe:
Putan, Pas mai de madonald en Islàndia.
Ai totjorn sachut que i voliái viure en Islàndia.
Soi segura que i a pas de jogaires d'autbòi alai.
5 comentaris
Frasa de la nuèch,
La lebreta, aquò's pas gaire romantic, pas gaire tendre, mas putan qu'aquò's bon!
5 comentaris
mon amic Estep
Vos presenti mon novèl melhor amic, Estep:
Estep es una maquina simpatica que te fa montar d'escalièrs, mas pas jamai davalar, es monotematic Estep. Simpatic perque te ditz quantes estancis as montats. Brave. T'encoratja. te ditz "anem, zo, encara 25 minutas", "anem, zo, encara 20 minutas", "anem, zo, encara 15 minutas", "anem, zo, encara 10 minutas", "anem, zo, encara 5 minutas. A pas gaire de convèrsa, mas d'un autre costat, tant melhor, que quand siás a bufar coma un fòc asmatic e ben, pòs pas gaire respondre.
Estep a tot plen de botons. Totes marcats en anglés.
E uèi, ai descobèrt un boton que ditz "Fat burn".
E coma soi pas bona en anglés, imagini.
E ieu t'imagini una inquisicion que te manda al lenhièr los gròsses. Alara flipi un pauc.
Mas coma soi una kamikaza masoquista, clikèri sus "fat burn".
E aquí, ne montèri d'estancis, susèri, bufèri e lo "burn" lo sentèri, "Fat burn", son las pòrtas de l'infèrn que se dubrisson que mancas de crebar quand lo programa s'arrèsta. Enfin, ieu crebèri abans la fin del programa.
Sai pas s'Estep serà mon amic encara de temps.
En mai d'aquò, en arribant ai manjat dos cookies...bon, o avoi, quatre ...
4 comentaris
Ligams a aqueste pòst Classificacionatge: bolega ton gras
dimarts, 27 d’octubre de 2009
Quand la crisi paupeja mon anatomia
L'autre jorn, anèri a Carrefour, aquò m'arriba pas sovent que supòrti pas aqueles endreches que te cal caminar 1 km per cromprar ta dòsi de còca còla.
E, al bèl mièg de CArrefour, l'ofèrta de la jornada: un estring + un sosten= 5€.
Pas laids en mai d'aquò.
De satin.
Aquò farà plan l'afar que quand sabes que los òmes los veson pas ton estring e ton sosten e que la sola causa que fan es romegar perque te lo sabon pas quitar lo sosten...
A si! Comencetz pas de romegar los mascles.
De totes los mascles que coneguèri, n'i a pas qu'UN, un solet, que sap levar lo sosten d'una sola man. Los autres i meton las doas mans, la boca, los pès e te dison "mas pòdon pas inventar un sistèma mai aisit?" E ben non, es lo test. I a los que sabon e los que sabon pas. E ieu, m'empegui totjorn de tipes que ganharàn pas jamai a Kolanta.
Enfin.
Doncas crompèri un sosten e un estring.
Violets.
Pas violet-version-travesti-daltonian. un violet polit, un violet sexi, qué!.
E, plan segur, los ensagèri pas. Soi colha.
Perque un sosten a 3€ sosten pas grand causa e lo te crompas quand fas un 85 B.
Mas ieu soi una paura inocenta poparuda...
14 comentaris
Lo canoe... la seguida...: ont aprenèm que los òmes.... e ben son d'òmes.
Abans de legir çò que seguís, vos cal aver legit aquò de'n primièr.
Tornèrem a l'ostal de la Fadarela qu'eriam crebats mas plan contents d'aver fach de canoe pel primièr còp.
Tornèrem a l'ostal de la Fadarela qu'eriam crebats mas plan contents d'aver fach de canoe pel primièr còp.
E li contèrem nòstras aventuras.
E la Fadarela alucinava. Finala, sai pas se nos creguèt.
E anèrem lèu lèu dormir.
E a 3h dau matin, me desrevelhèri.
Plena de dolors.
Amb l'esquina que me fasiá mal...
Podiái pas dormir, podiái pas demorar jaguda, viravi dins lo lièch e trobavi pas una posicion per solatjar mon mal. Patissiái a ne crebar.
E loTipedaCostat roncava. E fòrt en mai d'aquò.
Tu siás a patir las pèiras, a mièg crebar e lo tipe, urós de la vida, ronca.
Mas aquò s'anava pas passar coma aquò!
Comencèri a plorinejar. A me pegar a el e a li raufelar "j'ai maaaaaaaaaaaaaal".
Al cap d'un quart d'ora (podèm crebar...), me fa
- e ben? de qué dises? de qu'as?
- j'ai mal
- ont?
- pertot, mai que mai a l'esquina
- a bon? moi j'ai mal nulle part.
e tòrna dormir lo tipe.
Non, mas i cresètz?!?!
Ieu voliái una causa, una, pas 50, una: que me portèsse al veterinari istòria que m'acabèsse. mas non, not possible, monsur ronca.
L'endeman e lo jorn seguent, aviái l'esquina e los braces que me dolián coma es pas permés. E el: pas RES. RES DE RES.
ne dedusissi que ramèt pas.
Se metèrem 6 oras en plaça de 4, es que lo tipe ramava pas. Pièger, fasiá la sola causa que sabiá faire: frenar.
Ieu ramavi davant e el frenava darrièr.
E fasiá "plof plof" amb la man per faire de bruch istòria que creguèsse que ramava.
ne soi segura.
What else, sequenon?
7 comentaris
diumenge, 25 d’octubre de 2009
Carcassona
Eriam amb la Ròta a Carcassona per manifestar.
Tròp tròp de monde.
Me desencusi pel mond que me saludèron e que mon salut foguèt pas tan calorós coma lo sieu, o que m'arrestèri pas per charrar un pauqueton. Las multituds, aquò m'agrada pas brica.
Soi contenta de vos aver vistes totes, n'i a d'unes que m'auriá agradat de vos veire e vos veguèri pas... Mas JP La Rapieta, ont èras? As capitat de la veire la Fadarela.? (mas es legal d'èsser tan polida?!?).
E sabètz qué? I a un tipe que m'arrestèt e me faguèt "fas pas un blòg tu?" putan, un legeire me reconeguèt. Manquèri d'aver un orgasme. Èri tròp tròp contenta. Legeire agenés, me faguères bravament plaser. E soi talament cona que doblidèri de te demandar ton pichon nom. Lo poton, l'òme :)
Urosament que per sonhar mon asociabilitat e mon agorafobia, ai mon chin, que LaRòta se faguèt tot plen d'amics. Ela, las manifs, aquò li agrada. Tot lo monde li parla e li ven rascar las aurelhas, e ela aima aquò. Puèi comprenguèt que lo margue que ten lo drapèu aquò's un baston e que podèm jogar a carrejar lo drapèu e aquò fa que la manif, akò's encara melhor. O sabiái ja, mas ara ai la pròva qu'ai lo chin mai simpatic e mai agradiu dau mond. Sabi que tot plen de mond la prenguèron en fòto ma rottweiler, se n'i a un que passa per aquí, ne vòli plan una de fòto de ma canhòta.
Sequenon, ne vau faire una de tièra de blogaires que veguèri... istòria d'emmerdar lo Joan deu Peiroton e de n'aver una de mai longa que la sieuna (de tièra, banda de mal pensats). Veguèri la polida Fadarela, lo Joan deu Peiroton, lo Jacme, lo Tam, la K que ne branda pas una, la Maria, Lutz, l'Einuçent, lo Mertyl, la Clamentina, Dwarf, lo Maime, la CAtinon, Copek, Yellow, lo franc-comtés, l'Emboligol, ne doblidi?
JP La Rapieta, lo Manjaire de Costèlas, ont eriatz? :((
Vegupèri tanben quauques legeires dau blòg, los que coneissi: lo Camelon, lo Quequejaire, LaJefa e Pomponeta. Quauqu'un mai que doblidi??
Vegupèri tanben quauques legeires dau blòg, los que coneissi: lo Camelon, lo Quequejaire, LaJefa e Pomponeta. Quauqu'un mai que doblidi??
25 comentaris
divendres, 23 d’octubre de 2009
Deman serai a Carcassona
Deman serai a Carcassona. Arribarai pas tròp d'ora de matin. Mas i serai per la manif.
Per me reconéisser:
Serai sola perque soi una asociala.
Serai vestida de negre.
Deuriái aver un drapèu estelat e lo de la felco e tanben una pancarta per l'ensenhament public.
E aurai mon chin.
Pendent la manif, sai pas ont serai. Segurament amb los jogaires d'autbòi.
A deman!!
2 comentaris
Quand LaJefa e LaPomponeta s'invitan sul blòg
Me mandan akò pel blòg
e dison:
Mela, fariás plan d'arrestar la bicicleta-qu-avança-pas e de te metre al water polo
0 comentaris
dijous, 22 d’octubre de 2009
lo Mèstre
Uèi, al cors d'autbòi, es estat genial. ne tòrni just, e soi estrambordada.
Primièr, capitèri enfin de jogar correctament. Amb de nòtas justas. Somietz pas, pas de virtuositat, pas brica. Mas capiti los exercicis que me demanda lo pròf.
Blanqueta!
Puèi lo professor me faguèt tot plen de compliments. E ieu aimi plan los compliments.
E, mai que mai, aquò vòl dire que progressi e aquò's important.
Puèi lo prof m''ensenhèt tot plen de nòtas que sabiái pas encara faire, de las agudas.
Puèi, sus un tròç que sabi jogar, enfin, sul solet tròç que sabi jogar, lo pròf faguèt la 2nda votz e aquò èra genial. E mai se capitèri pas d'assegurar la primièra votz tota trebolada qu'èri per la preséncia d'una segonda votz ( e ò, comenci, merda)
Puèi, m'ensenhèt un tròç novèl. Un rondèu.
Ben ieu soi tras que contenta :)
2 comentaris
Lo primièr còp que... fau de canoè.
Amb MonAmorósEstival, passèrem quauques jorns genials en cò de la polida Fadarela. La granmercegi publicament aquí per tot :), vos fau pas la tièra de tot que lo pòst d'uèi serà pro long.. avètz pas que d'i anar, e veiretz. :)
La polida Fadarela demòra pas luènh de Sant Ginièis d'Òlt. E St Ginièis d'òlt es un polit vilatge que i anèrem passar la tantossada amb MonAmorósEstival. Jol pont ont èrem a far de fòtos, passan de mond que fan de canoè.
- woaaaaaaaa, de canoè!!! As ja fach de canoè., tu?
- non, pas jamai, e tu?
- non. Ne fasèm deman? - pas besonh de vos precisar quina caluga aguèt l'idèa.
- ok.
Prenèm los papièrs amb los oraris.
Un còp a l'ostal de la polida Fadarela, li explicam estrambordats que deman farem de canoè , es lo primièr còp, woa, genial.
E la polida Fadarela, en big pro dau canoè, nos explica que ne cal pas far sus Òlt, qu'es tot poirit lo riu e que val melhor far las Gòrjas de Tarn de Santa Enimia a la Malena, qu'aquò's bravament polit e que se regalarem. Ieu ai de principis dins la vida: totjorn escotar l'autoctòn. (Aquò dempuèi que pensèri que fariái Sant Flor - Salers en mièja ora perque sus la mapa èra a 3 cms e que volguèri pas escotar la Bela Valenta que me disiá que non que me caliá la jornada e qu'aviái pas vist que los 3 cms de la mapa èran la montanhassa.... ). E la polida Fadarela de nos explicar:
"Veiretz, vos regalaretz, e quand arribaretz a la Malena, diretz "ja" e voldretz contunhar encara mai. A, e vos caldrà far mèfi que dins las corbas, i a las ròcas que despassan, cal metre las mans per s'aparar e pas se far mal al cap." Nosautres escotam, bocabadats amb, coma los enfantons, l'enveja d'èsser ja a l'endeman.
Enfin, ieu disiái que entre un e l'autre , aquò seriá Video Gag e que quauqu'un nos deuriá filmar. Perque o sabi ieu que soi pas gaire esportiva, que soi pas gaire coordonada e que l'aiga es pas totjorn mon amiga. E o sabi tanben que MonAmorósEstival es un intelectual e que tot çò fisic, kò's una autra dimension per el. I auriái degut pensar que, a mai de 30 ans, s'a pas jamai fach de canoè, es plan per quicòm. Enfin, d'aquò, ne direm "l'inocéncia amorosa de l'estiu" o "ma conariá costumièra".
L'endeman de matin, ja, se levèrem un pauc tard... d'aquò ne direm "lo ritme amorós de l'estiu". È, se cal plan escaufar abans l'esfòrç fisic canoesc. La polida Fadarela nos explica lo camin. Lo país de la Fadarela, es un pauc coma Cantal, sus la mapa es a un pas de formiga, e te cal una ora e mièja per i arribar. Fasèm las crompas: de pan de fromatge e un aparelh fotografic d'un sol ús perque sèm pas completament cons, anam pas prene l'aparelh numeric que còsta un braç dins l'aiga (còsta un uèlh e es quitament pas waterproof... pfffff) .
Arribam sul parking del canoè de Santa Enimia a 13h15. Orgulhoses coma dos papas amoroses e motivats coma un taure qu'a begut de red bull.
L'amorós, qu'es lo que parla, perque ieu soi timida e quequegi, va demandar los oraris, lo percors, lo prètz.
13h30 darrièr depart.
Donan a cadun una gileta salva vida, istòria de se negar pas dins los 5 centimetres d'aiga.
Nos donan una canòe dobla (es coma una bicicleta tandem sens las pedalas e en forma de barca.).
E abans de montar dedins, demandi al jove musclat de nos explicar "cossí marcha". E lo jove en 42 segondas nos o explica tot. Ai just comprés "quart de tour du poignet"... amb aquò, sèm pas arribats a la Malena.
Montam dins la barca. Ieu darrièr, e el davant. Ja, las causas començan mal: bolegam pas. Es normal que l'aiga corra a costat de la barca e nosautres boleguem pas??? L'Amorós, en digne eiretièr das trobadors (es ironic, aviatz comprés) davala
de son caval de la barca per la butar. E ieu èri mòrta de rire. Per cambiar.
Faguèrem a totes dos l'espectacle pel mond qu'èran a se solelhar sus la platja de Santa Enimia. Se petavan de rire lo mond.
- òu, lo mond se trufan. (ai un pauc d'auto estima encara)
- mas rison pas de nosautres (mas que los òmes son inocents!!! )
Non, se trufavan pas de nosautres, se trufavan d'aquò:
E a ieu me faguèt tant rire que ne faguèri una fòto...
Bon ieu aviái un pauc vergonha de far rire tota la platja de Sta Enimia alara pedalèri lèu-lèu per sortir d'aquí. Mas marchèt pas. Enfin, la barca bolegava, mas en plaça d'anar drech, anava pel costat. Es con una barca!
Alara l'AmorósEstival diguèt que sabiái pas menar la barca e prenguèt la plaça de darrièr.
E avancèrem un pauc...
E aquò donava aquò:
Oè, o sabi, soi tras que polida.
Lo pont es pas mal tanpauc.
E o cal plan dire, la polida Fadarela aviá rason, val lo còp.
Es polit que non sai.
L'aiga es linda e al mes de Julh èra pas freja, ni cauda, lo pè.
Mas aquela Fadarelassa, nos diguèt pas que durava tant de temps. Diguèt que i seriam en un pim pam pom pas res e sul panèu a la debuta èra marcat qu'aquò durava 4 oras! E 4 oras, es long, subretot quand siás ja lassa al cap de 20 minutas e que lo tipe de darrièr que, amb lo lassitge, començas de te demandar s'as plan fach de lo causir coma AmorósEstival2009, a pas encapat cossí se mena la barca (èra plan la pena de me dire qu'o sabiái pas faire, ten.)
Perque, e mai amb quauques meses de recuol e de soscadissa pregonda, avèm totjorn pas comprés cossí la cal faire avançar DRECH la barca.
La bolegar, capitaviam de la faire bolegar, mas pas coma caliá. Anava pas jamai drech. Ieu disi que nos donèron una barca pas aerodinamica o amb un defaut de fabricacion que l'empachava d'anar recte.
Enfin la sola causa que comprenguèt LoTipedeDarrièr èra cossí frenar. Es util, mas pas tant qu'aquò. Nos empachèt pas de faire de canoètampon amb tota la toristalha olandesa que canoejava coma cal, ela. Enfin, a còps de "sorry, perdon, es la fauta dau TipedeDarrièr que sap pas menar", se faguèrem pas insultar en olandés (o si...).
En mai d'aquò, aviái talent.
En mai d'aquò, e ben aquela puta de barca, se tancava. Demorava cunhada contra los calhaus del fons de Tarn e podiam pas avançar. Cal dire que mon pes a ieu + mon pes de l'AmorósEstival es un pauc tròp per una barca, e mai siá tandem. E se i apondètz los 55 litres d'aiga qu'èran dintrats per miracle dins la barca... e ben fasiá de pes tot aquò e la barca se tancava.
La misèria.
Ensagèrem de totes los biaisses possibles de comprene cossí foncionava lo ramar. E ieu romegavi. Perque quand soi pas contenta o las causas van pas coma vòli e ben romegui. E lo TipedeDarrièr ne prenguèt! genre "es pas possible amb los estudis qu'avèm de pas capitar de la far caminar aquela causa". jos entendut: siás un borricòt (ieu tanben , mas aquò o disi pas).
Alara de còps que i a, aprèp un malentendut, anaviam regde drech, durava 25 segondas, o alara quand i aviá una minicascada amb de corrent que nos emportava, aquò èra plan! Caminava soleta la barca. Aquò te fasiá de sensacions extraordinàrias. Subretot quand pensas que las preniam de recuolons las minicascadas.
Aviam una barca amb lo sindròm ventilator. Virava, virava, virava e voliá pas anar drech.
Aquò fa que los 16 km del percors previst, ne faguèrem al mens 32, que Tarn lo davalèrem en zigazaga. D'una paret a l'autra.
E lo temps passava.
E ieu de dire:
"- La FAdarela nos a preses per de colhons: aquò avança pas lèu, e se prenèm pas las ròcas pel cap.
- oè, o alara, sèm nuls"
E tot lo mond nos passava. De drolletons que se sabon quitament pas mocar nos passavan , pim pam pim pam pim pam ramavan tras que plan e nautres... avança vira, recuola, vira, avança "putan mas arresta de la faire recuolar la barca", "mas la fau pas recuolar, recuola sola".
E vos conti pas quantes còps perdèri ma rama dins l'aiga o quand tombèron las sabatas...o quand me calguèt cambiar mon tampon.
Mais que diable étais-je allée faire dans cette galère?
bon , èra polit, aviá rason la Fadarela.
Puèi, se faguèt tard.
18h30.
- N'ai mon confle. Marcha pas, rami pas mai.
E LoTipedeDarrièr aquí tòrna prene sa plaça de wonderAmorósEstival2009 perque diguèt:
- Pausa-te polideta, me n'ocupi ieu solet.
E un òme que me ditz aquò, e ben ieu, l'aimi :)))))
Bon, levat que solet, avançaviam encara mens. Puèi l'anavi pas daissar se crebar pauròt.
Alara, tornèri romegar e tornèri ramar.
Puèi veguèrem lo panèu sus la riba que disiá "arribada canoé".
Aaaaaaaaaaaaaaaa, avèm capitaaaaaaaaaaaat.
Òc, capitèrem, i arribèrem a la fin.
Lo percors de 16km que dura 4 oras, lo faguèrem en 6 oras.
Dempuèi lo mes de julh, i a nòstra fòto al Canoe Club de Santa Enimia, perque de tota l'istòria del CanoeClub lozeròt, sèm CAMPIONS DEL MOND!
4 comentaris
dimecres, 21 d’octubre de 2009
Tataròta
Mon jòc de mots preferit d'aquesta passa es:
Tata ròta e tonton peta.
Qual trobarà perqué?
5 comentaris
dimarts, 20 d’octubre de 2009
Vengues pas jamai vièlh
Una entrevista de William REjault que son darrièr libre Maman, est-ce que ta chambre te plait vos quitarà l'enveja de vielhir.
Thierry Ardisson, de còps que i a li fotriái de bofas, pasmens ne soi fan fan fan.
Çò mai impressionant aquí dedins, es pas çò que ditz Ardisson, que lo libre lo legiguèri e sabi de qué i a dedins. Non, çò que me fa quicòm, akò's Jean Dujardin (que lo vielhís la barba!) e Pierre Benichou, de costuma, doas maissas, e aquí... sentissèm que la causa los pertòca...
De pas agachar ni legir s'avètz previst d'anar dins un ostal de "retirada" dins las 10 annadas que venon.
Mas ieu me demandi perqué ne parlan pas los mèdias de son libre a William Rejault. I denóncia cossí los vièlhs son maltractats en causa del profièch. Putan, sèm totes mai o mens concernits, tant los paures coma los vièlhs, los joves coma los rics. E pas un mot.
Video trobada sul sit de l'autor.
Thierry Ardisson, de còps que i a li fotriái de bofas, pasmens ne soi fan fan fan.
Çò mai impressionant aquí dedins, es pas çò que ditz Ardisson, que lo libre lo legiguèri e sabi de qué i a dedins. Non, çò que me fa quicòm, akò's Jean Dujardin (que lo vielhís la barba!) e Pierre Benichou, de costuma, doas maissas, e aquí... sentissèm que la causa los pertòca...
De pas agachar ni legir s'avètz previst d'anar dins un ostal de "retirada" dins las 10 annadas que venon.
Mas ieu me demandi perqué ne parlan pas los mèdias de son libre a William Rejault. I denóncia cossí los vièlhs son maltractats en causa del profièch. Putan, sèm totes mai o mens concernits, tant los paures coma los vièlhs, los joves coma los rics. E pas un mot.
Video trobada sul sit de l'autor.
4 comentaris
Ligams a aqueste pòst Classificacionatge: libres, video
divendres, 16 d’octubre de 2009
moment de silenci
òu monde!
Serai silenciosa un temps
Per vos far pacientar, anatz encoratjar los pichons:
- meladriel.blogspot.com
- somi.over-blog.com
- lanchoio.blogspot.com
- dwarf.over-blog.com
- chichoaenbaraqueta.blogspot.com
- somisdoc.blogspot.com
:)
Serai silenciosa un temps
Per vos far pacientar, anatz encoratjar los pichons:
- meladriel.blogspot.com
- somi.over-blog.com
- lanchoio.blogspot.com
- dwarf.over-blog.com
- chichoaenbaraqueta.blogspot.com
- somisdoc.blogspot.com
:)
3 comentaris
dijous, 15 d’octubre de 2009
Braves legeires, sètz pas gaire curioses! Pas degun me demandèt cossí reaccionèt la neboda quand li joguèri d'autbòi!
Enfin... , jogar d'autbòi.... direm bufar dins la causa puslèu.
Primièr, li metèri a dòsi nauta Une Anche Passe.
Puèi, sens levar lo CD, comencèri de bufar dins l'autbòi. La pichona, sustada, se virèt cap a l'ordenador d'ont fins ara sortissiá la musica (es inteligenta aquela drolleta, reverta sa tanta). Veniá pas de l'ordenador.
Agacha cap a ieu.
Se lèva.
Ieu contunhi de bufar, es aquò lo self contròl.
E comença de picar de las mans e dançar contenta coma tot.
Woa, super, li agrada. Èri contenta.
Puèi quand meme... I pensi dempuèi una setmana e me disi que benlèu es ja una comica e èra benlèu d'ironia per se trufar de ieu????
Enfin, non.
Perque aprèp, segon lo concèpte de vida de sos 22 meses pas brica confucian qu'es "Culo veo, culo quiero", volguèt jogar d'autbòi ela tanben.
Sabètz quand son pichons los enfants que vòlon agantar quicòm qu'avètz dins la man e que levatz los braces per que lo pòsca pas agantar e que profechatz que fasètz encara 50 cm de mai e qu'agachatz lo pichon plorar en profechar de vòstra superioritat de 50cm? e ben es çò que faguèri amb mon autbòi.:)))))
Mas coma soi una de las tatas mas ròcnròll e simpaticas dau mond mondial, li daissèri un tinwhistle per que bufèsse dedins, e aquí èra la mai urosa dau mond.
Oè soi una super tatà que se pensava la dròlla e que me pensavi ieu tanben.
Fins al moment que decidiguèt de montar sul sofà amb lo tinwhistle dins la boca e que lo tinwistle decidiguèt de se plantar d'un costat dins lo sofà e de l'autre dins sa boca.
Moralitat: la flaüta aquò's dangierós.
Paur de la tatà: traumatizada per lo tinwistle, en bona filha de setòria, la neboda farà de guitarra.
Enfin... , jogar d'autbòi.... direm bufar dins la causa puslèu.
Primièr, li metèri a dòsi nauta Une Anche Passe.
Puèi, sens levar lo CD, comencèri de bufar dins l'autbòi. La pichona, sustada, se virèt cap a l'ordenador d'ont fins ara sortissiá la musica (es inteligenta aquela drolleta, reverta sa tanta). Veniá pas de l'ordenador.
Agacha cap a ieu.
Se lèva.
Ieu contunhi de bufar, es aquò lo self contròl.
E comença de picar de las mans e dançar contenta coma tot.
Woa, super, li agrada. Èri contenta.
Puèi quand meme... I pensi dempuèi una setmana e me disi que benlèu es ja una comica e èra benlèu d'ironia per se trufar de ieu????
Enfin, non.
Perque aprèp, segon lo concèpte de vida de sos 22 meses pas brica confucian qu'es "Culo veo, culo quiero", volguèt jogar d'autbòi ela tanben.
Sabètz quand son pichons los enfants que vòlon agantar quicòm qu'avètz dins la man e que levatz los braces per que lo pòsca pas agantar e que profechatz que fasètz encara 50 cm de mai e qu'agachatz lo pichon plorar en profechar de vòstra superioritat de 50cm? e ben es çò que faguèri amb mon autbòi.:)))))
Mas coma soi una de las tatas mas ròcnròll e simpaticas dau mond mondial, li daissèri un tinwhistle per que bufèsse dedins, e aquí èra la mai urosa dau mond.
Oè soi una super tatà que se pensava la dròlla e que me pensavi ieu tanben.
Fins al moment que decidiguèt de montar sul sofà amb lo tinwhistle dins la boca e que lo tinwistle decidiguèt de se plantar d'un costat dins lo sofà e de l'autre dins sa boca.
Moralitat: la flaüta aquò's dangierós.
Paur de la tatà: traumatizada per lo tinwistle, en bona filha de setòria, la neboda farà de guitarra.
1 comentaris
Tactica canina
Gardi lo chin de ma mameta qu'es malauta. Un chin vièlh e tot ronhós que se ditz Rintintin.
E Rintintin a una banasta per i dormir dedins, amb una pelha dedins. Pensatz plan que la mameta insistiguèt plan perque que doblidèsse pas sa banasta au chin ronhós, que nos ane pas faire d'insomnia lo chin.
LaRòta, ela, a pas de banasta e dormís pel sòl sus una pelha... e ben la banasta vèrda de Rintintin, a LaRòta, li agrada bravament.
Alara, a la tactica MaRòta.
Quand Rintintin es dins sa banasta que dormís, laRòta jaupa violentament.
Rintintin se dit "ten , i a quauqu'un, me vau levar per anar veire de qué se passa"
E aquí, rapida coma un ulhauç espaurugat, laRòta s'ajaça coma cal dins la banasta de Rintintin.
Rintintin, un còp qu'a constatat que i aviá pas degun, se'n tòrna a sa banasta... e, moquet, li demòra d'anar sus la pelha de laRòta que l'agacha e que sembla li dire "marchas a cada còp, siás tròp con".
Soi fan fan fan.
Cossí dison ja?
... "Tel maître, tel chien"?
E Rintintin a una banasta per i dormir dedins, amb una pelha dedins. Pensatz plan que la mameta insistiguèt plan perque que doblidèsse pas sa banasta au chin ronhós, que nos ane pas faire d'insomnia lo chin.
LaRòta, ela, a pas de banasta e dormís pel sòl sus una pelha... e ben la banasta vèrda de Rintintin, a LaRòta, li agrada bravament.
Alara, a la tactica MaRòta.
Quand Rintintin es dins sa banasta que dormís, laRòta jaupa violentament.
Rintintin se dit "ten , i a quauqu'un, me vau levar per anar veire de qué se passa"
E aquí, rapida coma un ulhauç espaurugat, laRòta s'ajaça coma cal dins la banasta de Rintintin.
Rintintin, un còp qu'a constatat que i aviá pas degun, se'n tòrna a sa banasta... e, moquet, li demòra d'anar sus la pelha de laRòta que l'agacha e que sembla li dire "marchas a cada còp, siás tròp con".
Soi fan fan fan.
Cossí dison ja?
... "Tel maître, tel chien"?
4 comentaris
Ligams a aqueste pòst Classificacionatge: LaRòta
dimecres, 14 d’octubre de 2009
4x3
Sus la rota del trabalh, vesi cada jorn aquela reclama:
e soi totjorn mòrta de rire.
Ieu quand vesi Monsieur Patate, e ben me met de bona umor.
Pas vosautres?
e soi totjorn mòrta de rire.
Ieu quand vesi Monsieur Patate, e ben me met de bona umor.
Pas vosautres?
2 comentaris
dissabte, 10 d’octubre de 2009
Saturday night fever
Dissabte 17 d'octòbre, ai plan enveja d'anar i faire un torn e passar la dimenjada en Avairon.
Per escotar çò que fan los Souffleurs de Rêves, anatz faire un torn sul myspace, m'agrada fòrça la cançon "Los jorns de mai".
E lo meteis ser,
i a Mauresca a Mesa, kò's pas tant luènh.
Per escotar çò que fan los Souffleurs de Rêves, anatz faire un torn sul myspace, m'agrada fòrça la cançon "Los jorns de mai".
E lo meteis ser,
i a Mauresca a Mesa, kò's pas tant luènh.
3 comentaris
Ligams a aqueste pòst Classificacionatge: l'autbòi c bo, musica
divendres, 9 d’octubre de 2009
To go or not to go
Los intelectuals organizan un viatge en Toscana per 428€ tot compres. Putan, me ditz grèu.
Bon, m'agrada pas brica lo costat viatge organizat, m'agrada pas brica d'èsser amb de mond, amb tant de mond e tant de temps (50 personas, 1 setmana) MAS me disi que i anarai pas jamai soleta alai e que los intelectuals faràn d'explicas de tria que las trobarai pas jamai dins la Guida del Rotard. Brèu qu'es l'escasença de visitar Florença amb totas las explicas e per pas tròp car (viatge en autobús-youhou-, ostalariá, repaisses e dintradas son incluses dins lo prètz).
I vau o i vau pas?
Ajuuuuuuuuuuuuuda.
Bon, m'agrada pas brica lo costat viatge organizat, m'agrada pas brica d'èsser amb de mond, amb tant de mond e tant de temps (50 personas, 1 setmana) MAS me disi que i anarai pas jamai soleta alai e que los intelectuals faràn d'explicas de tria que las trobarai pas jamai dins la Guida del Rotard. Brèu qu'es l'escasença de visitar Florença amb totas las explicas e per pas tròp car (viatge en autobús-youhou-, ostalariá, repaisses e dintradas son incluses dins lo prètz).
I vau o i vau pas?
Ajuuuuuuuuuuuuuda.
7 comentaris
cada jorn...
Soi fan fan fan del sit There I Fixed It, son de fòtos dels bricolatges faches "a la lèsta" o "amb los mejans de l'ostal". E a cada còp, disi "putan, an pas vergonha lo mond" o "putan, an pas paur lo mond". Puèi m'avisi que fau parièr... Soi una golamassa integrala mas una golamassa amb de filosofia: que los que lor agrada pas ma reparacion, que me la fagan. çò que Confucius o un autre occitan de tria resumís en "Lo qu'es pas content que vire lo cuol al vent".
.
.
0 comentaris
dijous, 8 d’octubre de 2009
Dieu existís e se regala de me far biscar.
Soi una gormanda. Una gormandassa. Vòli perdre de pes e es un pauc incompatible....
15h40, las tripas cridan.
Soi a l'ostal de mon fraire.
e l'avantatge d'aver d'enfants es que i a tot plen de porcariás pas bonas per ma futura siloeta 36 mas que m'agradan taaaaaaaaaaant. En mai d''aquò, als dròlles, lor crompan de porcariás de marca. Que lo paqueton te còsta 2,50€ e l'acabas en 35 segondas.
Dubrissi l'armari das bescuèches.
Un paket de Pepito Estelas.
Sospir de gaudiment.
Dieu existís
Merda. Ne demòra pas qu'un, lo pòdi pas prene e acabar lo paket, akò se veiriá.
Dieu se trufa de ieu.
Agachi a costat.
PUTAN
de QUADROS.
Aaaaaaaaaaaaaaaaaaa.
Ne demòra 2.
Dieu es una puta.
N'ai pres un.
Es aquí mon Quadro. a costat del clavièr
Li vau levar lo papièr delicadament en lo saufinant...
ne prendrai un bocinon puèi un autre e lo manjarai tot
e me vau regalar...
15h40, las tripas cridan.
Soi a l'ostal de mon fraire.
e l'avantatge d'aver d'enfants es que i a tot plen de porcariás pas bonas per ma futura siloeta 36 mas que m'agradan taaaaaaaaaaant. En mai d''aquò, als dròlles, lor crompan de porcariás de marca. Que lo paqueton te còsta 2,50€ e l'acabas en 35 segondas.
Dubrissi l'armari das bescuèches.
Un paket de Pepito Estelas.
Sospir de gaudiment.
Dieu existís
Merda. Ne demòra pas qu'un, lo pòdi pas prene e acabar lo paket, akò se veiriá.
Dieu se trufa de ieu.
Agachi a costat.
PUTAN
de QUADROS.
Aaaaaaaaaaaaaaaaaaa.
Ne demòra 2.
Dieu es una puta.
N'ai pres un.
Es aquí mon Quadro. a costat del clavièr
Li vau levar lo papièr delicadament en lo saufinant...
ne prendrai un bocinon puèi un autre e lo manjarai tot
e me vau regalar...
0 comentaris
Ligams a aqueste pòst Classificacionatge: bridget jones
Educacion musicala
Uèi gardi la nebodeta tota la jornada.
En bona tatà que soi (o pas), me sentissi lo dever de l'educar a aquela drolleta. E dempuèi qu'es pichona li fau escotar la Talvera e Bach, istòria de li dubrir las aurelhas.
Uèi, la pròva!
Li fau escotar Une Anche Passe
e aprèp jògui d'autbòi.
Veirem sa reaccion.
Anam rire.
En bona tatà que soi (o pas), me sentissi lo dever de l'educar a aquela drolleta. E dempuèi qu'es pichona li fau escotar la Talvera e Bach, istòria de li dubrir las aurelhas.
Uèi, la pròva!
Li fau escotar Une Anche Passe
e aprèp jògui d'autbòi.
Veirem sa reaccion.
Anam rire.
0 comentaris
Ligams a aqueste pòst Classificacionatge: bridget jones, l'autbòi c bo, musica
dimecres, 7 d’octubre de 2009
Ma tactica es bona!
Ma tactica marcha!
Ier de ser, a la sala d'espòrts, sus ma bicicleta, èri a susar e a legir quand t'ausissi:
-" A oèeeee, bona idèa lo libròt!"
Marcha, marcha, marcha ma tactica!
Enfin...
pas completament....
Èra una femna.
la sola persona que me parla e me soritz pendent tota la pedalada, es una femna.
Soi vèrda.
Ier de ser, a la sala d'espòrts, sus ma bicicleta, èri a susar e a legir quand t'ausissi:
-" A oèeeee, bona idèa lo libròt!"
Marcha, marcha, marcha ma tactica!
Enfin...
pas completament....
Èra una femna.
la sola persona que me parla e me soritz pendent tota la pedalada, es una femna.
Soi vèrda.
6 comentaris
dimarts, 6 d’octubre de 2009
A la sala de musculacion: tactica nº1
A la sala de muscu, i vau per maitas causas, entre elas: magrir un pauc (ok, fòrça) e agachar los mascles musclats que susan.
Per magrir, te cal faire de bicicleta estatica o d'estep. L'estep es una causa cagantissima que es coma montar d'escalièrs, mas sens l'ascensor. La maquina, per te motivar (es brava la maquina) te ditz quantes estancis as montats ja. Mon recòrd es 84. Applause pliz. L'estep, te fa susar, e as l'èr d'una paura cona que bufa e que susa. Ma sexitud ne pren un còp cada jorn. Mas es eficaç (enfin, per ara, pas gaire , mas bon...), ieu escoti çò que ditz MuscuMan.
E la bicicleta. A, la bicicleta!! Comencèri per faire 20minutas, puèi volguèri aumentar... mas lo problèma gròs es que me fau cagar. Alara, vos cal pas pensar que se fasèm cagar a la sala de muscu... i a de qué se distraire: i a 50 ecrans de television amb de clips remirables que son totjorn los meteisses, visca mcm e lo clip de Shakira nusa, al cap de 45 segondas, me fa cagar e ausissi pas mai la 'musica'.
E mon activitat preferida, coma dins la vida vidanta fòra sala de muscu, es agachar los mascles. E aquí, soi servida. De joves, de vièlhs e totes subremusclats, sonhats, amb lo camisòt que pega a son còs plen de susor...
Fau de self contròl a bodre a la muscu ieu, perque de còps que i a, es complicat de pas li anar tocar lo pectoral, lo biceps o lo cuolet al mascle en susor.
Mas al cap d'un moment, ton educacion tòrna e te dises que pòs pas contunhar d'agachar sens vergonha lo mascle que passa coma un chin agachariá una saucissa... Alara, te cal trobar una autra activitat.
Una passa, aviái coma activitat "estudi sociologic" que ne parlarai un autre jorn que soi a la borra, ai cors a 12h45 e ai pas solament dinat.
Ara, ai trobat. Sus ma bicicleta, preni un libre e legissi. E aquí, presa per mon libre pòdi pedalar e legir (oè, los dos a l'encòp!) pendent una ora, sens me crebar, sens badalhar, sens agachar lo mascle.
Solide, soi la sola de legir a la sala de muscu, e vos emmèrdi.
Mas, ma tactica, al fons, es que entre totes los mascles subremusclats e over polits que i a dins la sala da muscu, se n'i a un d'intelectual, e ben me vendrà parlar.
- Salut, c'est quoi que tu lis?
e aquí cridairai JACKPÒT!
Per magrir, te cal faire de bicicleta estatica o d'estep. L'estep es una causa cagantissima que es coma montar d'escalièrs, mas sens l'ascensor. La maquina, per te motivar (es brava la maquina) te ditz quantes estancis as montats ja. Mon recòrd es 84. Applause pliz. L'estep, te fa susar, e as l'èr d'una paura cona que bufa e que susa. Ma sexitud ne pren un còp cada jorn. Mas es eficaç (enfin, per ara, pas gaire , mas bon...), ieu escoti çò que ditz MuscuMan.
E la bicicleta. A, la bicicleta!! Comencèri per faire 20minutas, puèi volguèri aumentar... mas lo problèma gròs es que me fau cagar. Alara, vos cal pas pensar que se fasèm cagar a la sala de muscu... i a de qué se distraire: i a 50 ecrans de television amb de clips remirables que son totjorn los meteisses, visca mcm e lo clip de Shakira nusa, al cap de 45 segondas, me fa cagar e ausissi pas mai la 'musica'.
E mon activitat preferida, coma dins la vida vidanta fòra sala de muscu, es agachar los mascles. E aquí, soi servida. De joves, de vièlhs e totes subremusclats, sonhats, amb lo camisòt que pega a son còs plen de susor...
Fau de self contròl a bodre a la muscu ieu, perque de còps que i a, es complicat de pas li anar tocar lo pectoral, lo biceps o lo cuolet al mascle en susor.
Mas al cap d'un moment, ton educacion tòrna e te dises que pòs pas contunhar d'agachar sens vergonha lo mascle que passa coma un chin agachariá una saucissa... Alara, te cal trobar una autra activitat.
Una passa, aviái coma activitat "estudi sociologic" que ne parlarai un autre jorn que soi a la borra, ai cors a 12h45 e ai pas solament dinat.
Ara, ai trobat. Sus ma bicicleta, preni un libre e legissi. E aquí, presa per mon libre pòdi pedalar e legir (oè, los dos a l'encòp!) pendent una ora, sens me crebar, sens badalhar, sens agachar lo mascle.
Solide, soi la sola de legir a la sala de muscu, e vos emmèrdi.
Mas, ma tactica, al fons, es que entre totes los mascles subremusclats e over polits que i a dins la sala da muscu, se n'i a un d'intelectual, e ben me vendrà parlar.
- Salut, c'est quoi que tu lis?
e aquí cridairai JACKPÒT!
3 comentaris
Ligams a aqueste pòst Classificacionatge: bridget jones, libres, muscula-te
diumenge, 4 d’octubre de 2009
Du bartàs
MonAmorósEstival me faguèt present del darrièr disc de Du bartàs , Fraternitat.
Es un disc que me'n lassi pas. Vira de longa dins l'autò.
E i a una cançon que m'agrada encara mai , perque me fa rire:
de qué me fa rire? e ben, es una cumbia, e las cumbias, coma totas las musicas de l'America del Sud, an de paraulas nècias (mas non, es pas un prejutjat, es v e r t a t) e aver las colhas de cantar "dins la nuèch pregonda, la jòia m'inonda" e ben ieu disi ÒSCA!
Lo Myspace de Du Bartàs.
e per comandar lo cd es per aquí, 12€, seriá daumatge de se'n privar.
0 comentaris
Retorn de balèti
Son 3h20.
Tòrni del Clapàs que i aviá un balèti de Castanha e Vinovèl.
Ai passat una bona serada, fasiá moment qu'aviái pas dançat e m'a fach de ben de me desrovilhar e de bramar un pauc.
Castanha e Vinovèl es una pichona formacion simpatica vièla de ròda / acordeon per far dançar lo mond e passar un bon moment, dins la dralha de l'Art à Tatouille mas en balèti, qué. Me faguèron un branle dau rat, èri contenta. Lo branle dau rat es a la dança çò que soi al rafinament, alara pensatz plan, aquò m'agrada bravament.
Anatz escotar la cançon Castanha e Vinovèl sul myspace del grop.
Lor agradariá de trobar una frasa per jogar amb los mots "castanha e vinovèl" , una frasa un pauc coquinassa... S'avètz d'idèas, daissatz-las dins los comentaris, lor farai passar.
Tòrni del Clapàs que i aviá un balèti de Castanha e Vinovèl.
Ai passat una bona serada, fasiá moment qu'aviái pas dançat e m'a fach de ben de me desrovilhar e de bramar un pauc.
Castanha e Vinovèl es una pichona formacion simpatica vièla de ròda / acordeon per far dançar lo mond e passar un bon moment, dins la dralha de l'Art à Tatouille mas en balèti, qué. Me faguèron un branle dau rat, èri contenta. Lo branle dau rat es a la dança çò que soi al rafinament, alara pensatz plan, aquò m'agrada bravament.
Anatz escotar la cançon Castanha e Vinovèl sul myspace del grop.
Lor agradariá de trobar una frasa per jogar amb los mots "castanha e vinovèl" , una frasa un pauc coquinassa... S'avètz d'idèas, daissatz-las dins los comentaris, lor farai passar.
1 comentaris
divendres, 2 d’octubre de 2009
Son de Seta son de Sant Clar...
Un dissabte de la debuta de setembre, anèri a Seta per me marcar al conservatòri.
Aviái agachat sul sit internet de la comuna de drecha e èra marcat "inscripcions Setòris conservatòri 5 de setembre 9h-11h" , parlan coma aquò, fan pas de frasas sul sit internet de la comuna de drecha.
Agachi sus mappy ont es aquela puta de conservatòri. E a 9h petantas, podiái legir sul bastiment vièlh e laid "Conservatoire à rayonnement municipal", an pas vergonha a Seta.
Inocentassa que soi, pensavi que a 09h15 seriái sortida aprèp aver charrat un momenton amb lo mond que fan las inscripcions e que i auriá pas un gat.
T'arribi jos lo cobèrt del Conservatòri (sembla una escòla de las annadas 50 lo conservatòri de Seta) e aquí, t'i aviá una coa, macarel!!!! E an pas d'ostal lo mond?
Bedigassa, me meti al cap de la coa, bedigassa mas onèsta! E espèra qu'esperaràs.
Espèri plan 20 minutas. E compreni enfin que soi dins la coa del mond que se vòlon marcar per faire de guitarra. A non, ieu vòli pas far de guitarra.
E ben, i aviá una coassa per la guitarra e una coeta pichona pels "autres instruments". Se vei qu'a Seta, tot lo mond vòl faire de guitarra.
Alara me meti dins la coeta pichona, dabans ieu una vièlha que vòl començar lo violoncèla, darrièr una que vòl tornar marcar sa filha per la trompeta. E ausissi las conversas de la coassa per la guitarra.
Un tipe, subremotivat per far de guitarra, èra arribat a 05h30 dau matin, per èsser segur d'èsser marcat. Wow. O sabiái pas ieu qu'èra la jungla lo conservatòri. E o sabiái pas que lo mond volián tant faire de guitarra. Son calucs lo monde. E avisa-te de passar abans ton torn... lo tipe a la casqueta te fasiá la lei. S'èra pas levat a 04h45 per se far passar dabans, òu. Mas passèt pas primièr que abans el, i aviá 2 femnas qu'èran arribadas a 03h30. Non, mas quand vos disi que son capbords los setòris. Tot aquò per finalament arrestar a la mitat d'octòbre. Perque los coneissi ieu los setòris, una brava maissa, aquò rai mas aprèp there is nobody. (o disi en anglés perque los setòris lo comprenon pas).
E lo mond te parlan, perque far la coa es lo moment de se faire d'amics:
- e vos de qué fasètz coma instrument? ditz la simpatica de servici
- d'autbòi, disi mitat aimabla
- a? qu'es aquò? , totjorn simpatica e ara curiosa
- mais si tu sais bien, sur les barques pour la saint louis.... la flute qui couine , ditz la conassa saberuda
Ne coneissi una autra que va coïnar, conassa! De tot biais, fan de guitarra perque i coneisson pas res, ten. Es con un setòri que fa la coa.
Puèi es mon torn de me marcar. Dintri dins lo burèu, empleni lo fuèlh, mon nom, mon pichon nom e dins quina classa soi, que las fuèlhas, n'an fach un modèl : lo dels dròlles.
La femna, setòria de la perucassa blonda fins a las onglas pintradas en passant per l'estring leopard, dintra dins son ordenador e percuta 5 minutas mai tard
- A mas sètz pas de Seta
- A ben non
- A ben uèi son las inscripcions pels Setòris.
- A . E quora son las inscripcions pels pas setòris?
- Diluns de matin
- A ben èra pas marcat sul sit de la comuna de drecha!
- Non?
- ben non, sequenon seriái venguda diluns, o pensatz plan.
Sembla que li agradi, que me fa:
- È ò, se'n fotèm, vos marqui quand meme, anatz pas tornar diluns per aquò.
Finalament, son de mond coma cal los Setòris.
Aviái agachat sul sit internet de la comuna de drecha e èra marcat "inscripcions Setòris conservatòri 5 de setembre 9h-11h" , parlan coma aquò, fan pas de frasas sul sit internet de la comuna de drecha.
Agachi sus mappy ont es aquela puta de conservatòri. E a 9h petantas, podiái legir sul bastiment vièlh e laid "Conservatoire à rayonnement municipal", an pas vergonha a Seta.
Inocentassa que soi, pensavi que a 09h15 seriái sortida aprèp aver charrat un momenton amb lo mond que fan las inscripcions e que i auriá pas un gat.
T'arribi jos lo cobèrt del Conservatòri (sembla una escòla de las annadas 50 lo conservatòri de Seta) e aquí, t'i aviá una coa, macarel!!!! E an pas d'ostal lo mond?
Bedigassa, me meti al cap de la coa, bedigassa mas onèsta! E espèra qu'esperaràs.
Espèri plan 20 minutas. E compreni enfin que soi dins la coa del mond que se vòlon marcar per faire de guitarra. A non, ieu vòli pas far de guitarra.
E ben, i aviá una coassa per la guitarra e una coeta pichona pels "autres instruments". Se vei qu'a Seta, tot lo mond vòl faire de guitarra.
Alara me meti dins la coeta pichona, dabans ieu una vièlha que vòl començar lo violoncèla, darrièr una que vòl tornar marcar sa filha per la trompeta. E ausissi las conversas de la coassa per la guitarra.
Un tipe, subremotivat per far de guitarra, èra arribat a 05h30 dau matin, per èsser segur d'èsser marcat. Wow. O sabiái pas ieu qu'èra la jungla lo conservatòri. E o sabiái pas que lo mond volián tant faire de guitarra. Son calucs lo monde. E avisa-te de passar abans ton torn... lo tipe a la casqueta te fasiá la lei. S'èra pas levat a 04h45 per se far passar dabans, òu. Mas passèt pas primièr que abans el, i aviá 2 femnas qu'èran arribadas a 03h30. Non, mas quand vos disi que son capbords los setòris. Tot aquò per finalament arrestar a la mitat d'octòbre. Perque los coneissi ieu los setòris, una brava maissa, aquò rai mas aprèp there is nobody. (o disi en anglés perque los setòris lo comprenon pas).
E lo mond te parlan, perque far la coa es lo moment de se faire d'amics:
- e vos de qué fasètz coma instrument? ditz la simpatica de servici
- d'autbòi, disi mitat aimabla
- a? qu'es aquò? , totjorn simpatica e ara curiosa
- mais si tu sais bien, sur les barques pour la saint louis.... la flute qui couine , ditz la conassa saberuda
Ne coneissi una autra que va coïnar, conassa! De tot biais, fan de guitarra perque i coneisson pas res, ten. Es con un setòri que fa la coa.
Puèi es mon torn de me marcar. Dintri dins lo burèu, empleni lo fuèlh, mon nom, mon pichon nom e dins quina classa soi, que las fuèlhas, n'an fach un modèl : lo dels dròlles.
La femna, setòria de la perucassa blonda fins a las onglas pintradas en passant per l'estring leopard, dintra dins son ordenador e percuta 5 minutas mai tard
- A mas sètz pas de Seta
- A ben non
- A ben uèi son las inscripcions pels Setòris.
- A . E quora son las inscripcions pels pas setòris?
- Diluns de matin
- A ben èra pas marcat sul sit de la comuna de drecha!
- Non?
- ben non, sequenon seriái venguda diluns, o pensatz plan.
Sembla que li agradi, que me fa:
- È ò, se'n fotèm, vos marqui quand meme, anatz pas tornar diluns per aquò.
Finalament, son de mond coma cal los Setòris.
1 comentaris
Ligams a aqueste pòst Classificacionatge: l'autbòi c bo, Seta
Ventor
Deman serada concèrt amb Lou Seriòl en anóncia de la caminada dau 8 au 12 d'octòbre a l'entorn de VEntorn.
0 comentaris
dijous, 1 d’octubre de 2009
Sopac e Patac
La Talvera sortís son CD novèl.
Se ditz Sopac e Patac e lo podètz comandar TRE ARA sul sit internet. Serà dins las botigas en novembre.
Soi conteeeeeeeeeeeeeeeeeeenta
Espèri que lo recebrai lèu lèu!!!!
1 comentaris
mon pichon plaser a ieu
Fa de temps que l'aviái l'idèa dins lo cap.
E ongan, i soi!
Fau de musica!!
Normalament, lo mond començan la musica pichons. Mas ieu pichona, ne faguèri pas de musica. Faguèri pas res de pichoneta. Èri tròp timida e aviái paur e vergonha de tot. Alara demoravi a mon ostal.
Ara que soi granda, soi totjorn timida e ai totjorn paur e vergonha. Mas ai enveja. E mèrda, ne cal aprofechar!
E ongan, me soi marcada al Conservatòri de Seta per seguir de corses d'autbòi lengadocian.
Uèi, èra mon 2nd cors. Bon dieu que me regali. Es lo plaser de la setmana lo cors d'autbòi. Alara, galèri, perque es la debuta e es pas aisit de sortir un son e mai de sortir un son just, massoi contenta. Lo pròf me corregís, insistís, i tòrna, i arribi pas, patissi e soi contenta.
E rapòrt al còp passat, las nòtas son mai justas (o mens falsas), l'aurelha comença de destriar quand cagui la causa. Es lo pè. Me disi qu'ai tot d'aprene e aquò's lo bonur per ieu.
Enfin, ai totjorn vergonha è. Perque quand soi pas fotuda de bufar coma cal dabans lo pròf, me disi "putan aqueste tipe, un jogaire de tria, amb tot çò que sap, que li soi a far patir las aurelhas, patin cofin", vos disi pas tot çò que me passa pel cap quand mon la es tròp bas o quand mon re raufela. Me meti la pression sola...
Mas soi contenta.
Lo dijòus, de 19h30 a 20h00, n'i a al mens una sus aquesta Tèrra qu'es urosa :)
Dijòus que ven, lo primièr tròç youhouuuuu! Un daquòs aisit per
mongolians començaires.
Mas ieu , çò que vòli saber jogar per assadolar lo mond mondial es aquò:
e aquò:
E sabètz qué? LaRòta se'n va pas mai. Aquò vòl dire que veni melhora, non?
.
E ongan, i soi!
Fau de musica!!
Normalament, lo mond començan la musica pichons. Mas ieu pichona, ne faguèri pas de musica. Faguèri pas res de pichoneta. Èri tròp timida e aviái paur e vergonha de tot. Alara demoravi a mon ostal.
Ara que soi granda, soi totjorn timida e ai totjorn paur e vergonha. Mas ai enveja. E mèrda, ne cal aprofechar!
E ongan, me soi marcada al Conservatòri de Seta per seguir de corses d'autbòi lengadocian.
Uèi, èra mon 2nd cors. Bon dieu que me regali. Es lo plaser de la setmana lo cors d'autbòi. Alara, galèri, perque es la debuta e es pas aisit de sortir un son e mai de sortir un son just, massoi contenta. Lo pròf me corregís, insistís, i tòrna, i arribi pas, patissi e soi contenta.
E rapòrt al còp passat, las nòtas son mai justas (o mens falsas), l'aurelha comença de destriar quand cagui la causa. Es lo pè. Me disi qu'ai tot d'aprene e aquò's lo bonur per ieu.
Enfin, ai totjorn vergonha è. Perque quand soi pas fotuda de bufar coma cal dabans lo pròf, me disi "putan aqueste tipe, un jogaire de tria, amb tot çò que sap, que li soi a far patir las aurelhas, patin cofin", vos disi pas tot çò que me passa pel cap quand mon la es tròp bas o quand mon re raufela. Me meti la pression sola...
Mas soi contenta.
Lo dijòus, de 19h30 a 20h00, n'i a al mens una sus aquesta Tèrra qu'es urosa :)
Dijòus que ven, lo primièr tròç youhouuuuu! Un daquòs aisit per
Mas ieu , çò que vòli saber jogar per assadolar lo mond mondial es aquò:
e aquò:
E sabètz qué? LaRòta se'n va pas mai. Aquò vòl dire que veni melhora, non?
.
1 comentaris
Ligams a aqueste pòst Classificacionatge: bridget jones, l'autbòi c bo, LaRòta, musica
Subscriure's a: Missatges (Atom)


c: text/html

text:
Es granda e arriba amb un sorire franc.
Es negra.
I aviá pas sa fòto e ieu m'i esperavi
pas a veire una negra. Mas aquò, li disi pas.
Soi a l'esperar al parking de
coveituratge de Ramonville. Lo mond l'apèlan lo parking de
coveituratge mas de fach es un parking per endecats. I a mai de
coveituraires aquí que non pas d'endecats. Espèri quand mème que
los endecats que vòlon prene lo metro ne patisson pas tròp, me disi
dins mon sicap.
Esperam dos adolescentasses qu'an
reservat.
A mon atge. Es polida.
Demòra sai pas ont, trabalha encara
mai luènh e se'n va rejónher son amorós a Besièrs.
Fa de ben al moral aquela femna. O
sentissi.
Los dos adolescents arriban. Son
simpatics. Un a un nom que sona occitan mas es lo d'un dieu de sai
pas quina religion desapareguda d'America del Sud. Li disi. Un pauc
de proselitisme, aquò pòt pas far de mal.
Un còp assetats totes dins l'auto, me
maini que sentisson la bauca los dròlles, de la que fa rire. Rai :
rison.
Me demandan se los pòdi daissar en
vila. Òc, solide !
Sabiái pas que Castelnau d'Arri, lo
centre, èra tan luènh de l'autorota. Nòti dins mon quasernet
mental que marcarai pas mai « Castèl » dins las tapas de
mos viatges.
Passam per la nacionala. La menerbesa,
qu'es tan polida. Daumatge que faguèsse nuèch nos disèm. Charram tot de long. Poiriam èsser amigas.
La daissi davant la pòrta de son
amorós, son uroses de se retrobar.
Me'n vau sola cap a l'ostal.

robotstxt: allowed

filter: keep


text:
Avertiment
AVERTIMENT
L' objectiu d' aiceste libre es doble: servar lo patrimòni linguistic occitan, e ajudar los que vòlon conéisser e practicar melhor nòstra lenga.
Totes sabèm que per parlar una lenga, cal far seus, lo mai possible, lo lexic, la sintaxi e l'èime de la lenga. Per comprene o se far comprene, cal recebre o donar quora un sinonim, quora un o mai d'un exemple. N'avèm besonh tant dins la fasa d'aprendissatge de la lenga coma dins la fasa de perfeccionament, mas tanben dins la practica quotidiana. Per mantuna rason, lo nombre d'exemples es limitat e sovent insufisent dins las gramaticas e los diccionaris. Es aquela manca qu'avèm ensajat de compensar, en fasent a l'encòp un obratge de consulta e un instrument de trabalh original sus la lenga.
I trobaretz de centenats de sinonims e de milieirats d'exemples autentics de lenga parlada e modèrna que los Occitanofòns de naissença e fòrça mai tes emplegan correntament. E mai se cal tanben téner compte de l' intonacion (en lenga parlada) e de la diferéncia entre lo sens pròpri e lo sens figurat, una expression o una frasa dison totjorn quicòm. D' ont mai coneissèm de biaisses de dire, d' ont mai o di sèm melhor e d'ont mai o escrivèm melhor. Oblidèssem pas que la lenga escricha es lo complement natural e indispensable de la lenga parlada: una enriquís l'autra.
Propausam dètz categorias principalas e vint-e-sèt joscategorias, d'unas mai longas que non pas las autras, que seriá estat inutil e completament artificial de voler far de tièiras egalas. Vist que los camps lexicals de t


text:
La mòrt del paire seguida novèla_ recaliu.
-Mam ça pegue...
Maman me fa tastar la confitura.
Trempa lo dèt guinhaire dins la confitura e lo me passa suls pòts , dins la boca , e ditz trufarèla - «chuca gargamèla».
Disi:
Vertat que me carri al retorn de
l'escòla . Maman me prepara doas tòstas de confitura que machugi en
bevent un veirat de lach. Raja sus las bragas la confitura , me ven
las bregas labrosas e pegosas . Me soveni de l'estiu subretot e sa lum estranha. Lo solelh
dintra per la fenèstra que se dubrís sul miègjorn.. L'ivèrn es tròp bas, lo
solelh i dintra pas gaire dins la cosina a causa d'una bastissa de ciment.
E ieu m'engola lo pan , en
estudiant lo voide de patz que nais dins mon cap, mentre que finti la nívol de posca que dança dins lo rai.
Qualques còps me pren entre sos braces
e me sarra fòrt contra sas popas e ieu de pensar : dieu baste que dure aquel moment . Ren
de mai mofle al monde que las popas de la maire!
Encara me remembri d'aquela
epòca ont me podiá sarrar de la maire sens que me regèta.
Un jorn me cridèt fòrt.
Un autre jorn me regardèt un bèl briu pensativa
e me diguèt:
Ieu gingolavi. Per de qué me ditz
d'orrors parièiras. De qu' ai fach de mal, per s'ameritar de paraulas tan
crudèlas .
La vertat la podiai pas devinhar. La foliá arribava .
Que la foliá arribèt pas d'un còp.
Venguèt coma un amiga se convidar a la
nòstra taula . A la debuta nos fasiá rire la puta. Maman ausissiá
de votzes vengudas dins sa tèsta . Qualques còps me carpanhava quora
parlavi alara que veniá de nos dire de calar . Metiá sos dets suls pòts. Disiá chut. Disiá que lo monde nos escotava. Los
malvolents.
Lo mètge venguèt de mai en mai
sovent. Un jorn la maire l'acompanhèrem al tren.
Puèi arribèron las letras de
l'espital. Un polit espital dels costat de Niça. La sonhava ame de
l'electricitat . Des electròdas que li empegavan sus la clòsca.
Pareis qu'oblides tot al revelh e mentre las setmanas seguentas .
Nos escriviá que tot se debanava plan
levat après las sesilhas d' electrochòcs , que podiá pas
escriure. Li arribava de començar la letra a la primièra linha
puèi d' alisar dusca a la darrièra , de biais , coma se l'estilò
li s' escapava de la man.
Tot desanèt. Lo paire plorava doçament en se tenent
lo cap. M' agachava tot còp en diguent :
Nosautres èrem coma des naufragièrs .
Aviam pas sonque lo còr de far calfar quicòm. De cosinar pas qu'un
uòu . D' apreparar un repais encara mens . Papa m'envejava crompar
de camembèrt. Me remembri que me comandava de lo prene un pauc
fach, a quaranta cinc del cent de matièira grassa, pas mai .
Manjàvem en silenci sul cunh de la taula, sens escudèla, sus la tela cirada, sens
nos agachar. Cadun son talhon a pausar un tròc de fromatge sul
bocin de pan . E de butar ame un gorjada d 'aiga per ieu o de cafè pel
papa. Aital viviam mentre que la maire li fasián grasilhar la cervèla
ame l'electricitat .
Puèi un jorn que los pibols
desborravan Mam tornèt. Èra venguda magra e teniá de ridas plondas
al front e de plecs a l'airal de la boca. Teniá totjorn son biais de
femna fièra ame lo cap en re .
Cal dire qu' aguèri pas gaire lo temps
de la pegar a la maman , vist qu'ela e lo paire devián aver un molon
de causas a se dire, e la fresa de se trobar sol per se sarrar
melhor. Me potonegèt dos còps secs sul front, lèu fach, e
prenguèron devèrs la cambra. E a ieu me restèt lo talent de m'aremicolar d'ela.
Aviái res compres . Sabiái
pas que lo meu paire èra condemnat , e que la maire podiá pas s 'endurar l'idèa de se trobar veusa,a quaranta ans,
ame un filh de catòrze .
Cresi qu'es aquò que venguèri un òme
subte, dins l'esperit de la maman , vist que se vesiá pas de
m'avidar fins a l'atge vertadièr ont un òme capita o pas d'
amadurar. Un còp èra, las femnas trabalhavan pas . Avian pas cap d'argent. E devián tot al
marit.
Clavèron la pòrta . E poguèri pas
anar me rescondre dins la miá cambra vist que me caliá traversar la
dels parents per i aténger. Non sabiái pas de que far . Sortiguèri
quora m'arribèron de bruches curióses . Papa foguèt totjorn amorós
caluc de sa femna. E l'aimava encara mai dempuèi que sabiá que los
jorns li èran comptats . E s' aimèron fòrt aqueste còp, coma se
n'èran en passa de morir totes dos. .
A ieu prenguèri un pòt de lach de
metal blanc. Traversèri la rota e dintrèri dins
l'establa tebesa. L'odor dels fems me geinava pas . Onorina , la
pagesa acabava de mólzer la Martina , una vaca genta que me daissava
beure dirèctament a la somesa, meteis quora noirissiá son vedèl.
Lo lach rajava fòrt coma un fial blanc de fèrre que tindava al fons del ferrat.
Onorina m'aconsiderèt una segonda e diguèt:
Sabiái pas de que dire.
Puèi vogèt lo lach , sus un linge
blanc . Lo liquid escrumant , emplenava una granda selha . Puèi
trapèt un embut grand e vogèt dapasset lo lach que perfumava
l'aire, e se mesclava a la calor de las bèstias que romiavan davant
las grèpias.
Non sabiái pas consí s' endevenián
la maire e ela per lo pagament. M'en trachèri pas jamai. A ieu mon
prètzfach èra pas que de portar lo lach. Li aviái un rosièr bèl
davant sa pòrta. Honorina s' es pas jamai maridada . Eretèt de la bòria e volguèt pas partir a la vila . Lo temps passèt... Praquò servèt de
longa son aire de joventa. Me remembri que fasiá un burre de
primièira , quicòm que gostèri pas, endacòm mai.
Tornèri traversar la rota embosadas .
Dubriguèri la pòrta . Ausiguèri la radiò. Al mitan de la cosina
papa e maman dançavan . Papa cutava mentre que maman fasià un
balanç dels braces , e que despenchenada tornejava . La musica èra tròp fòrta.
Pausèri lo pòt del
lach d'alumini sul ponde entre mas cambas per espigar lo recaliu, sai que lo
regrelh de lor benastre . Estavan estabordits d'amor , fòls de s'èsser aimats , encara . S' arrapavan coma de negats a l'espèr de lor
maridatge , de lors promessas de joinessa nosadas, de se bastir de parets per s 'aparar lor raive , lo niu dels quatre vents , lo dels sòmis rosigats e de las parets desboseladas.
Pensèri que la jòia tornava . La vida tornava . Anàvem tornar prendre la
vida d'abans. E tot tornariá coma un còp èra. Imaginas , èri la sens poder artèlhar e subte maman
dubrissià los uèls , puèi papa , e me paravan la man . Me
sorisián negats dins un raisve d'amor. E ieu dintrèri dins la
ronda ame elses , correguèri me sarrar d'elses, los aplanponhèri, ambe
mos braces , tròp corts encara, per dançar coma elses, dins lo ceucle, sus la musica
d'un tangò .


text:
En Cantàbria, que i anèi entà cuélher ua cornamusa cantabraasturiana astur-cantabra qui l'artesan gaitero de CabuérnigaDavid López García e hasó tau vòste servidor.
Qu'èra l'oportunitat de s'escambiar los instruments per un momenton...Lo David que sagè la boha blua en Fa qui'm hasó Robert Matta. Sajar-la qu'ei adoptar-la! Que'n vòu comandar ua, la medisha que la mia. Lo vòste servidor non hasèva pas tant deu fièr en sajar de tocar lo prototip de gaita galègagarèga galiciana en Do grèu concebut e fabricat peu quiti David. Lo piteru (auboès) d'aquesta cornamusa qu'ei longuissim!
Aqueth piteru en do grave que serveish au David tà acompanhar la gaita en Do "normau" (dens la video qui segueish, la gaita en Do normau qu'ei tocada per Oscar Abel López Coto mentre lo tambor qu'ei tocat per Miguel Esposito dit Pascu, qui sou generaument hèr soar la caisha (bombo) dens la banda "El Tinglau" fondada peu quiti David.
`
Adara en tonalitat de Re dab lo "Tinglau" en sesilha de repeticion. Las tres gaitas galicianas, duas en Re "normau" e ua en Re grèu, ua invencion deu David, que sorteishen deu talhèr de l'artesan-gaiter cantabre.
Que vau passar quauques dias en Cantàbria per Nadau. Aqueth viatge venider que m'a inspirat un pòst a prepaus de quauquarren hòrt ancian qui arreliga gascons e cantabres (a despart de la f aspirada).
Que'm soi interessat a duas familhas de mots gasconissimes probablament eretats de las culturas deus pastors qui vivèvan en la cordilhèra pirenaïcocantabrica aus atges deu bronze e deu hèr. La prumèra qu'ei la de varan(d) qui grafiarèi arbitràriament dab ua b iniciau : baran (baran, baram, barana/baranda, baranar, baranejar, baranet, embaranar, embaranada, baranon etc). L'auta qu'ei la d'asselar (sela, selat, selar, assela, asselada, asselar).
En gascon, lo mot baran, variant baram,escriut varan, varam en la grafia de Per Noste, barand per Chaplain (diccionari gascon-francés), varand per Pèir Morà (diccionari tot en gascon) e per Jan Lafitta (diccionari de Lespy), barann peu praube Joan Coromines (El parlar de la vall d'Aran), que designa ua causa circulara, un cerc, un aròu (lo baran o baram de la lua). Lo baran que devè aver ua dimension religiosa o en tot cas magica: que representa ua causa misteriosa, de l'aute món, deu món deus defunts. Que pòt aver un efèit positiu, lo de claror, de proteccion, o, au contrari, que pòt provocar causas de las dolentas en relacion dab la possession de l'esperit, la confusion, lo vertigi, la pèrta deus sens. Lo baram qu'ei ua forma de tesic, de preocupacion. Har baram que vòu diser desirar en ne pèrder lo sens, voler a tota fòrça possedir quauquarren o quauqu'un. Baranejar que vòu díser har vòltas o pèrder l'equilibri, patir de vertigi. En Lomanha, que significa tanben lugrejar en parlar d'un astre. En Haut Comenge, que vòu díser cerclar ua arròda d'un carro (Duplech).
Lo mot baran qu’a ua forma femenina: la barana. Que designa alavetz la sòla d'ua arròda d'un carro (dab aqueth sens, lo mot qu'ei grafiat varana per Per Noste), la barrèra de husta qui barra lo passatge tà un camp o tà ua prada o que barra un sarralh. Dab aquesta darrèra acceptacion, lo mot qu'ei grafiat de manèra distinta: barana per Per Noste, en seguir atau l'usatge espanhòu e catalan. Un variant occitan de barana, baranda, qu’a tanben lo sens mes modèrne de balustrada.
Un baranet o ua baraneta qu'ei ua persona arredoneta mentre un baranon qu'ei un cledon.
En basco labordan, biranda que vòu díser cerc, qu'ei lo medish mot que lo nòste baran. En basco "generau", baranda qu'ei la nòsta barana (esp. baranda, leng. baranda, cat. barana).
Lo mot qu'ei d'origina preromana e indoeuropèa. Segon en Coromines, las duas significacions de cerc e de barrèra de proteccion que s'arretròban ligats a l'etimon dens divèrsas lenguas indoeuropèas; varanda en lituanian que vòu díser anèth, cerc. Dens mantuas lenguas indianas varanda que vòu díser barrèra, abric. D'aqueth mot indian que'ns vengó lo mot veranda via l'anglés o lo portugués.
Lo baran e la barana que hèn pensar immancablament a ua construccion pastorau antiga: lo sel. Que s'agiva probablament de la medisha causa.
Los “seles” -mot deu parlar cantabre- qu'èran de sarralhs circulars, las rèstas deus quaus e's pòden trobar peus Pirenèus e la cordilhèra cantabrica (Bascoat, Cantàbria, Astúrias) dab denominacions divèrsas mès la causa non càmbia pas guaire. Lo terrenh deu "sel" que's trobava generaument a l'estrem o au dehens d’un bòsc, au detriment deu quau aumensh ua partida de l’airau i èra obtenguda per abatuda. Atau, los constructors e utilizadors deu "sel" que podèvan aprofieitar de la husta com materiau tà las construccions de las barrèras deu cortau (qu'ei a díser las baranas), entà edificà'i la barraca deu pastor, e tanben com combustible. Doncas, lo "sel" qu'èra de hèit un baran, que diserem un "ring" en anglés. Au centre geometric de l’estructura circulara que s’i trobava ua pèira senhadera, a partir de la quau e's podèva traçar la circomferéncia deu baran dab l'ajuda d'un cordèth. Au Bascoat, aquesta pèira centrau que's ditz austarri oausterritza o sia pèira de céner, lhèu las rèstas d'un ancian culte funerari. E efectivament, s'i podón trobar traças de céner en aumensh un cas. Aquera descobèrta que permetó de datar l’estructura corresponenta per la tecnica deu C14, e qu'èra lo sègle 2 en aqueth cas. A mes, uèit pèiras perifericas i solen èster plaçadas de manèra geometrica, exactament sus la linha de la circomferéncia, shens que'n sàpiam l’arrason, simbolica, religiosa o auta. Aquera costuma que poderé remontar a la cultura deus megalits (ved. l'article de Luis Mari Zaldua Exabe, en basco), cultura estreitament ligada au pastoralisme, pr’amor estructuras semblantas e hèra mes antigas qu’estón descobèrtas en Bretanha e dens las Illas Britanicas. Au País Basco, qu’èra totaument prohibit de desplaçar las pèiras d’un sel. La tradicion orau basca qu’ei arrica de condes dedicats ad aqueths desgraciats qui s’an permetut de transgressar aqueth tabó. Un còp mòrts, que non pòden trobar lo repaus eternau abans que la pèira e sia estada arrehicada a la soa plaça.
Lo "sel" qu’arresponèva a la necessitat d'acessar lo bestiar laguens un cortau barrat e vigilat tà que i passen la nueit a l'empara deus predators. Los « seles » d’estiu que son en las estivas, mentre los « seles » d’ivèrn que son situats mes avath. Qu’èran doncas sarralhs d’usatge estacionau, temporari e non permanent.
L’extincion deus predators montanhòus que provoquè la desaparicion deus « seles” com a sarralhs, los darrèrs qu"èran enqüèra utilizats a ua epòca recenta (sègle 19). Totun, que’n podem enqüèra véder traças de las plan visiblas e los "seles" mes antics que balhan tribalh taus arqueològs. Per exemple, la forma arredona deu "sel" d'Akola (en basco: Akolako saroia), au ras d'Hernani (Guipuscoa) qu'ei enqüèra plan visibla, a despieit deu bòsc qui ei a'u minjar:
Aquiu qu'avetz un aute exemple, mes de casa: lo plan d'un "sel" trobat au lòc-dit "Sarralh de Broquèra".
Que's tròba dens la comuna de Doasit en Shalòssa, Landas. La circomferéncia deu "sel", laguens un bòsc (qu'ei soent lo cas dens l'arribèra), que i ei enqüèra plan visibla, marcada per ua hauçada de tèrra de quasi 1 m de hautor en auguns endrets.
De notar qu'estó lo "sel" qui balhè lo nom (sarralh = clòs, terrenh barrat) au lòc-dit.
Lo mot sel –cadut en desús en la lengua cantabra de tot dia - que’s tròba fossilizat dens la toponimia de Cantàbria e particularament dens la de las vaths de Pas. Aqueth país montanhòu, l'activitat tradicionau de la quau ei quasi exclusivament dedicada a l'eslhevatge de vacas, qu'ei situat en la Cantàbria meridionau orientau. En la comarca corresponenta de Pas-Miera, que i trobam los lòcs-dits e vilatges de Selviejo, Sel de la Carrera, Sel de la Peña, Sel del Hoyo, Sel del Manzano, Sel del Tojo shens oblidar lo borg de Selaya (de Sel del Haya, que non deu basco zelaia), etc. Lo mot que suberviu en la lengua deus poblants de las vaths de Pas, los pasiegos, devath la fòrma d'un derivat verbau qui lo lexic de la lengua espanhòla a incorporat : aselar (las gallinas), qu’ei a díser embarrar las garias laguens un lòc segur, lo ser, tà que s'i passen la nueit a l'empara deus predators (vops, haginas etc). Qu’ei probable qu'aqueth mot e s'aplicava autes còps au bestiar quan los "seles" i èran enqüèra utilizats. En "pasiegu" (cantabre pasiego), aselar que's ditz tanben deus pastors quan e tornan tà la cabana, lo ser, tà i dromir (Ralph J. Perry, El habla pasiega: ensayo de dialectología montañesa, Tamesis Book Limited, Londres, 1969).
Aqueths dus mots sel e aselar eretats de l'epòca preistorica que son tanben plan presents en la lexicografia gascona. Prumèr, qu'avem lo vèrbe asselar o selar qui vòu díser acessar en ua “assela” o ua "sela" (Palay). Lo mot en gascon qu'a lo sens de sobac: ua sela (var. sèla) o assela (var. assèla) o un selat o ua asselada (Foix) - lo mot que pòt variar segon las regions - qu'ei un acès, un lòc acessat. Qu'ei a díser que los mots gascons sela, assela etc j 'an un sens mes generau que non pas lo de sel en cantabre. En cantabre, (el) sel qu'ei un sarralh tà acessà'i lo bestiar. En gascon, la sela o lo selat qu'ei un lòc acessat. Botà's a la sela que vòu díser botà's a l'empara, acessà's, tà protegí's, per exemple, deu sorelh, deu vent...
L’etimologia deu mot cantabre sel qu’ei desconeguda. Non sembla pas latina. Tovar que'n proposè ua origina pre-indoeuropèa, mentre Coromines que pensava meslèu a un mot cèlta: *sedlon, d'etimon aparentat au deu latin sedile (cf. ang. saddle, fr. selle, occ/gasc./cat: sela, sera, sella, gasc. sed, cat. seu). Los mots sel e aselar que presentan ua varianta dialectau en cantabre: sejo e asejar com ns'ac rapèra lo president de la Comunautat Autonòma de Cantàbria Miguel-Angel Revilla, natiu d'un vilatjòt perdut de la Vath de Polaciones e qui emplega -conscientament- lo vèrbe "asejar" per "aselar" en son prumèr "best-seller": Nadie es más que nadie. De fèit, sel e aselar que son los mots en "pasiegu" (idiòma de las Vaths de Pas, Cantàbria), mentre sejo e asejar que's disen en "purriegu" (idiòma de la Vath de Polaciones, Cantàbria) e en "cabuérnigu" (idiòma de la Vath de Cabuérnigo, Cantàbria). Lo mot gascon asselar qu'ei identic au mot "pasiegu". Lo mot que pogó passar deu "pasiegu" au gascon, sia dirèctament sia mei probablament via l'espanhòu. L'auta ipotèsi qu'ei que s'ageish d'un etimon compartit peu cantabre e peu gascon. Que'm sembla mensh probabla a jo, pr'amor de sejo e asejar. Toton, non sèi se cau hòragetar-la, non soi pas lingüista.
En basco, lo "sel" o lo son equivalent modèrne (sarralh tà las vacas, aulhas etc) que's podèva díser de diversas manèras segon lo lòc: saro, saroi, sarobe, korta/gorta, ola e kaiolar.
Los mots saro, saroi e sarobe que presentan ua medisha arraditz, probablament un variant fonetic basco de "sel": *selo>saro. Lo mot saròi qu'ei tanben gascon, un basconisme aquiu, juntament dab sarròi qui poderé resultar d' un crotzament de saròi dab sarralh.
Los autes mots bascos que son d'origina romanica, se non gascona.
Korta o gorta : qu'ei lo mot gascon cort o un equivalent espanhòu. En gascon, cort qu'a un doble sens: que pòt designar un pati a l'alande reservat taus animaus de la bòria (pòrcs etc), o que pòt voler díser establa.
En cantabre pasiego, la corta qu'ei lo mot tà díser establa, o sia establo en castelhan (R.J. Perry, op. cit.).
Ola: lo sens primitiu deu mot latin ola qu’èra « pati arredon », çò qui correspon perfeitament au "sel", cf. gascon ola, òla.
Kaiolar, tanben gascon, que provien deu crotzament enter *kuiolar e kaiola. Lo prumèr que vien deu baish latin *cubiolaris (crampeta de drómer, qu'ei a díser la cabana) com lo mot nordoccitan (deu Massís Centrau) cuiolar (A. Dauzat), cf. los mots gascons de la seria deus cuiu (lat. cubile) cuialar (lat. cubiolaris), etc. Kaiola qu’ei lo mot basco per gàbia, d’origina romanica tanben (cf en gascon cajola, cajòla). Atau, de significacion prumèra cabana, lo nom que's hiquè a designar lo quite sarralh. Qu'arretrobam çò medish en gascon dab cujalar crotzat locaument dab cajòla, cajola (= gàbia) tà balhar cajolar.
Los mots gascons equivalents deu "sel" non son guaire diferents deus mots bascos corresponents. Que podem mentàver los derivats de cort: cortalh, cortèlh, cortèu, cortilh, cortau...; e tanben saròi, sarroi, sarralh e la lista deus cuiu/cuju, cujalar, etc.
Uei lo dia, los cercs de baranas deus "seles" qu'an desapareishut deu païsatge de la montanha, com los quitis predators. Non nse'n demoran pas sonque las traças, los barans/varans qui son enqüèra visibles sustot d'avion,... e los nostes mots gascons qui'nse cau sauvaguardar. E en las autas modalitats occitanas, se i a mots aparentats? Qu'an lo mot baranda, plan segur, enqüèra que varan(d) (aròu, tesic) e tots los sons derivats e'm semblan unicament gascons. En cantabre pasiego, la baranda que designa la sòrta de balcon tancat tipic deus ostaus de la region, qui's ditz solana en castelhan. Las barandillas que son las nòstas baranas, en cantabre com en castelhan. En maine occitano-romanic, l'etimon sel qu'ei representat unicament en gascon, que non en catalan e en occitan. Atencion aus omonimes e aus faus-amics! Qu'ei corrent de con·hóner lo mot gascon selar dab lo mot panoccitan (doncas tanben gascon) celar (deu latin celare) qui vòu díser escóner, amagar. N'ac cau pas. Los mots gascons sela, assela, asselar etc que comparteishen l'etimon sel (sel = acès) dab los mots castelhans d'origina cantabra sel e aselar, e non pas dab lo mot latin celare. Non cau pastanpòc conˑhóner selar dab l'occitan-non-gascon selar qui vòu díser serar (un chivau; en catalan: sellar). La sèla en occitan-non-gascon, sella en catalan, que's ditz la sèra en gascon (la sèra tà montar a chivau). Selar en gascon que vòu díser assobacar, endostar, acessar e non pas amagar ni serar. En gascon, l'expression botà's a la sela o botà's a l'assela que vòu díser botà's a l'acès, botà's a l'empara.
Mes d'un còp, que m'an demandat perqué m'exprimi en gascon, estant jo parisenc de neishença, immigrat a Tolosa e shens nat ligam genetic dab Gasconha. L'arresponsa que'm vien clara e arretrenida: lo gascon qu'ei ua lengua magnifica. A la question se lo gascon n'ei pas la medisha lengua que l'occitan, qu'arresponi que pòden parlar occitan shens èster capables de parlar gascon, doncas, a l'evidéncia, n'ei pas tostemps parièr. A la question perqué èi causit lo gascon e non pas l'occitan deus trobadors, qu'arresponi (tà hèr carar l'emmerdaire) que la lengua deus trobadors e pateish deu sindròme de cosinapatia, mentre que lo gascon, non, pas briga. Lo gascon qu'ei arric e precís. E com lo tipe non sembla pas compréner, que'u demandi d'arrevirar en occitan (l'aute) las duas frasas: "que m'agrada la cosina de la toa cosia" e "que m'agrada la cosia de la toa cosia". Bingo! Conclusion gascona: que vau mes parlar l'occitan de la cosia que non pas un occitan de cosina.


text:
NON REGIONALISTA, donc d'esperit dubèrt. Democracia, perqué es aital que podèm participar, sense demandar un qualificatiu positiu a la democracia.
Occitània, perqué es lo meu país e que cal debutar a trabalhar aquí abans de pensar als autres pòbles, e jà aqueste trabalh es una solidaritat ambe los autres pòbles. Bilhet INDEPENDENT e escrit dempuèi Occitània.
A Versailles, un còp èra, lo rei a enclavat l'elita politica de l'ancian regime (que se podrà criticar totun) ; aquel regime es donc estat pauc a pauc condamnat ; los pòbles de fRança lor an copar lo cap, sonque a París ; e na copat lo quite cap de na Marie Gouges ; Olimpa de Gouges voliá tornar la republica per totas e totes (idèa occitana); fau pas oblidar las autras revòltas qu'i aguèt pertot en Occitània cinc annadas abans, amai dins las tèrras sotmetudas de las autras regions.
Anuèch, las elitas son estadas criticadas, sovent ambe rason ; non perqué son elitas, o fau pas pensar aital, mas puslèu perqué son pastadas de l'esperit de Versailles, enclavats dins un monde que fan la vida meravilhosa, arroganta, e una vida luxurianta que los pòbles coneisson pas bric.
Quand l'ideologia es la meteissa, dins los caps, o dins los burèus d'administracions centralas, dins las grandas escòlas, dins las universitats de letras o de sciéncias economias o de dreit, la pensada politica recuola, las causidas fructuosas o las solucions positivas per totes / totas s'en van suls camins pels autres sègles.
La diversitat de la pensada fabrica una democracia. La democracia es pas la guèrra.
La multiplicitat de la pensada es tanben la bona resulta per l'economica, per la vida al país occitan, es lo subjecte qu'es sortit del 2nd collòqui de Narbona organizat per País Nòstre ; e avèm plan vist lo formatatge dels politicians quora son venguts intervenir.


text:
ISBN : 9193
280 pages
5.50 €
Dança que dançaràs. O ! sul començament,
Anavan be’n pauc doçament :
Una meneta aquò’s coma una monja
Quò’s totjorn ramplit de vregonja ;
(las duás menetas)
Les pòbles aiman la musica,
Mès l’aiman diferentament,
E cadun a son estrument
E cadun, sa fòrma artistica.
(Als cabretaires)
Coma jos la cenre una cata
Per Tostants mai dels còps pus lèu,
Nòstra vièlha Auvèrnha s’acata
Jos una fleçada de nèu ;
(Lo raive del belet)
Arsèni Vermenosa (Vielha d’Eitrac, Auvèrnhe, 1850-1910) z-es un daus poètas occitans mai famós dau país d’Auvèrnhe. Fuguèt un membre eminent e animaire dau Felibritge d’Auvèrnhe. Visquèt quauques annadas a ras de Toledo (Espanha) amb sa familha, d’ont, tre 1879, mandèt de collaboracions a l’Avenir du Cantal. S’installèt mai tard a Orlhac e s’avodèt intensament a chantar son país e sas gents, dins l’esperit dau Felibritge.
"L’Avenir du Cantal" èra lo jornal dau Partit Radical, d’esquèrra (anuèit puslèu antioccitan). Son chap dins lo departament de Chantau, Auguste Bancharel, publicava de suplements dau jornal en lenga d’òc. Lo jove Arsèni Vermenosa teniá per aquelas idèas e manifestava un cèrt anticlericalisme. Mai tard visquèt una evolucion progressiva cap a la religiositat, e escriguèt dins d’autres revistas e jornals, amb un ton devociós.
Aprèp la desfaita francesa de 1870, escriquèt, coma Frederic Mistral, de poèmas patriotics franceses en occitan.


text:
MONTLUDE SKYRACE (17 DE JUNH DE 2017)
Corsa exigent que deisharà a cap partcipant indiferent. Trams durs, trams aerians, trams molt ràpids, ei a dider plan dur entà “solet” auer 26Km.
Tram iniciau damb fòrt desnivèu e damb zones tècniques. Un 2KV en es prumèrss 10 Km.
- Distancia: 26’3Km
- Desnivèu Positiu: 2460m D+
- Gessuda: 9:00h
- Lòc: Les
- Prètzi:
- Gèr: 20€
- Hereuèr – Abriu: 25€
- Mai e Junh: 30€
*Assegurança de dia (3€)
Edad minima entà poder participar son 18 ans dejà complidi eth dia dera corsa, mès era organizacion se sauve eth dret a deishar participar a veth menor pera sua trajectoria, experiència e condicion fisica.
Materiau obligatòri
- Telèfon mòvil damb bateria totauments cargada e alugat pendent tota era corsa.
- Depòsits de aigua (bidons o bosses d’aigua).
- Reserva d’aliments
- Jiqueta, para-vent o similar
- Vèire (de plastic) o bidon entàs avitualhaments. En es avitualhaments non se daràn veirès (de plastic) entàs líquids.
Material recomendado
- Morralet e bastons
- Manta tèrmica de superficie mínima 1,4 x 2 m
- Tubular o Casqueta
- GPS damb eth track dera corsa
- Fiulet
- Lòt (frontal) en bon estat damb bateries cargades e piles/bateria de recanvi
*Nota: era organizacion se sauve eth dret de meter coma obligatoris veth materiau obligatòri veth materiau recomanat, s’avisarà coma molt tard en Briefing dera corsa deth dia anterior.
Avitualhaments e limits oraris
Tipes de avituallamientos:
- Líquid + Sòlid: Aigua, refrèsc de còla, Istònico, Pastisson Osawa Ecològic, Fruts Secss, Doci e Fruta.
- Complet: Idem + Sandwiches doci e salats
Prèmis:
- Generau Omes e Hemnes (3 prumèrs de cada sexe)
- Premio Especiau: 1r Òme e 1a Hemna en tot arribar ath Montlude
REGLAMENT
- Er objectiu de Trail Carlac ei promòir es montanhes de Quate Lòcs, era practica esportiua, e en tot finalizar era corsa restablir es camins e lòcs per aon a passat era corsa, deishan-les limpios de marques e senhalizacion.
- Realizar era inscripcion implique que eth corredor accèpte toti es punts deth reglament e es caracteristiques dera corsa ara que partcipe.
- Era organizacion se sauve eth dret, en exclusivitat, sus es imatges/vidèos des diferents corses, des fotogàfs/camares contractats pera organizacion, atau com eth dret d’explotacion des imatges e vidèos dera corsa.
- Se requerís un minim de condicion fisica e material especific en bones condicions, segontes era corsa escuelhuda.
- Eth participant eximís de tota reseponsabilitat ara organizacion en cas d’accident, lesión o quinsevolh d’auti imprevist.
- Cau portar eth pitrau facilitat pera organizacion, ben visible pendent tot eth recorrut.
- Es corredors que decidisen abandonar era corsa, deueràn comunica’ac ara organizacion o a un control de pas.
- Eth recorrut serà degudaments senhalizat damb cintes, banderetes e fleches.
- Eth recorrut condarà damb diferents punts de control de compliment obligatòri.
- En cas de no passar per un pas de control, eth corredor quedarà descalificat.
- Se deuerà seguir eth recorregut marcat, sense retalhar eth recorregut.
- Reste totauments proibit tirar lordères dehora des lòcs assignats en es avitualhaments.
- Eth mau temps non serà in impediment entà cellebrar era corsa, mès era organisacion se sauve eth dret de modificar er orari de gessuda e eth recorregut.
- Era organisacion podarà suspener era corsa un viatge començada era corsa, tostemp e quan siguen per extrema grauetat deth motiu de suspension.


text:
La Sauvetat de Sent Gili
La Sauvetat de Sent Gili[1][2] ( La Salvetat-Saint-Gilles en francés) es una comuna francesa gascoa situada dins lo departament de la Nauta Garona e la region Miègjorn-Pirenèus.
Somari
Geografia[modificar | modificar la font]
Comuna de l'airal urban de Tolosa en Savés sus l'Aussonèla a 16 km al sud oèst de Tolosa.
Se termina al nòrd e al nòrd oèst per la comuna de Legavin, a l'oèst par aquela de Fontanilhas, al sud, al sud èst e a l’èst per Plasença deu Toish.
Sens tocar aquela comunas, es tanben al sud oèst de Colomièrs e a l'oèst de Tornafuèlha.
Istoria[modificar | modificar la font]
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Transports[modificar | modificar la font]
- Linha de bus Tisséo 55)
Luòcs e monuments[modificar | modificar la font]
- Lo castèl de La Salvetat (privat, se visita pas)
Nòtas et referéncias[modificar | modificar la font]
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana
Vejatz tanben[modificar | modificar la font]
Articles connèxes[modificar | modificar la font]
Ligams extèrnes[modificar | modificar la font]
- [1]site la vila
[[Categoria:Comuna de Comenge}}
Savés |departament={{Nauta Garona]]


text:
1460
Aquesta pagina concernís l'an 1460 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Despotat de Morèa[modificar | modificar la font]
Fin de la guèrra còntra l'Empèri Otoman qu'annexèt lo despotat. Sei dos caps s'exilèron a Constantinòble e en Itàlia.
America[modificar | modificar la font]
Reiaume Tarasc[modificar | modificar la font]
Vèrs aquela annada, lei Tarascs agantèron lo litorau de l'Ocean Pacific après la conquista de la region de Zacatula.
Arts[modificar | modificar la font]
Sciéncias e tecnicas[modificar | modificar la font]
Medecina[modificar | modificar la font]
Premiera descripcion medicala, per lo cirurgian militar alemand Heinrich von Pfolspeunt, de bleçaduras entraïnadas per de balas d'armas de fuòc.


text:
L’autre ièr, dins una emission people sul fenestron, una invitada, en comentant l’actualitat, diguèt que, amb son biais de metre en scèna sa vida privada – « sas amors, sas emmèrdas » – lo president preniá los Franceses en ostatges ! « Ostage » es un d’aqueles mots que fan flòri dins los mèdia e los que nos govèrnan ne pòrtan, per una part granda, la responsabilitat. Tanlèu que i a un movement de protestacion, lo ministre concernit – quand es pas lo primièr ministre o, ara, nòstre president « energetic » – dixit Tony Blair – va al devant dels micros e camèras dire qu’es una vergonha de paralizar los transpòrts, de blocar los pòstes d’essença, etc. quand los Franceses – des gens sérieux, Monsieur ! – vòlon pas qu’una sola causar : aver la libertat de trabalhar ! Alavetz, a cada còp, los Franceses « serioses » son diferents segond que son los camionaires, los ensenhaires o los avocats que repotègan. Un estrangièr que coneis sonque la « parlure distinguée » poiriá pensar que França es un país de terroristas ! Ont anam, pauròts ?
Coma son tròp piòts per saber legir un diccionari, tot aquel monde deurián benlèu demandar a viure la situacion vertadièra d’unes ostages coma o foguèron Florence Aubenas o d’autres jornalistas o coma o son los presonièrs de las FARC en Colómbia… Lo testimòni de las doas femnas liberadas – sens contrapartida ? – après sièis annadas passadas dins la jungla amazoniana permet dejà de ne saber un pauc mai sus las condicions de vida dels ostatges de las FARC. Que la barbaria progrèsse un pauc pertot sul planeta e quitament dins nòstras societats desvolopadas (sic) deuriá incitar los òmes politics – e los mèdia tanben – a escotar un pauc mai los que veson lo veire mai qu’a mitat voide e a barjacar un pauc mens !
commenter cet article


text:
633
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 633 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Asia[modificar | modificar la font]
Tibet[modificar | modificar la font]
Per de rasons mau conegudas, lo ministre Myang Mang-po-rje foguèt arrestat per traïment e executat. Lo rèi Songtsen Gampo (629-650) lo remplacèt per Gar Tongtsen Yülsung.
Arts[modificar | modificar la font]
Sciéncias e tecnicas[modificar | modificar la font]
Economia[modificar | modificar la font]
Naissenças[modificar | modificar la font]
Decèsses[modificar | modificar la font]
- Myang Mang-po-rje, ministre tibetan.


text:
Sainte-Marguerite-d'Elle
Sainte-Marguerite-d'Elle es una comuna normanda, situada dins lo departament de Calvadòs e la region de la Bassa Normandia.
Somari
Geografia[modificar | modificar la font]
Comunas vesinas[modificar | modificar la font]
Istòria[modificar | modificar la font]
Engloba la municipalitat de Baynes dempuèi 1965, #lo que i aviá ja englobat las municipalitats de La nòstra-Madama-de-Blagny, la Haye-Piquenot e Risètz en 1831.
Elle englobe la commune de Baynes depuis 1965, laquelle avait déjà englobé les communes de Notre-Dame-de-Blagny, la Haye-Piquenot et Rieu en 1831.


text:
Evesque
Un evesque (var. bisbe, avesque) es un clergue que dirigís una diocèsi, dins certanas brancas del cristianisme coma los catolics, los ortodòxes, los anglicans, los luterians o los monofisitas. Lo mot occitan evesque/avesque/bisbe es eissit del mot latin epíscŏpus, el meteis adaptat del grèc ἐπίσkoπoς/epískopos que vol dire «susvelhant», es a dire moderaire, tutor, responsable d'una organizacion[1].
Lo primièrs sègles[modificar | modificar la font]
Abans lo cristianisme, lo tèrme èra utilizat per designar totas menas d'administrators dins los domenis civil, financièr, militar, judiciari. Dins la Glèisa Luteriana, demòra lo sovenir d'aquela etimologia en nomenant los evesques d'« inspectors eclesiastics ». Los primièrs ἐπίσkoπoι/epískopoi èran elegits pels membres de l’ἐkkλnσίa/ekklēsía, l'assemblada dels fidèls, del meteis biais qu'una associacion elegís uèi sos dirigents. Lo dimenge seguent, lo novèl evesque èra consacrat coma evesque per l'ensems dels evesques de la província, amb una imposicion de las mans.
Dins los primièrs tempses, un evesque èra l'administrator d'una parròquia, puslèu que d'una 'diocèsi'. Lo Novèl Testament èra pas encara completat, èran los eretièrs d'una tradicion orala: l'autoritat d'un evesque veniá pas de la Bíblia, mas de son ligam tan prim que foguèsse als apòstols. Los evesques de las metropòlis se pausèron coma mai importants qu'aqueles de vilas pus pichonas, se reclamant tanben de ligams mai dirèctes amb los apostòls.
Çò que se nomena la succession apostolica consistís en la consecracion d'un novèl evesque per un, o mai d'un, eles meteisses validament consacrats. Lo concili de Nicèa precisèt que necessitava la preséncia d'almens tres evesques. Mas en cas de necessitat, la preséncia d'un sol sufís. Aquela règla es aplicada pels catolics, los ortodòxes e en general, per la Glèisa Anglicana malgrat qu'aqueles dos darrièrs neguen la validitat de la succession, coma los nestorians.
Dins la Glèisa catolica[modificar | modificar la font]
Ròtle de l'evesque[modificar | modificar la font]
Dins la glèisa locala[modificar | modificar la font]
L'evesque es considerat per la Glèisa Catolica Romana coma successor dels apòstols, e a aquel títol, es Doctor de la fe, encargat d'ensenhar e de transmetre amb fidelitat.
La Glèisa Catolica reconeis dins l'evesque lo ministre de Dieu, vicari de Jèsus. Exercís sas foncions esperitalas dins una circonscripcion nomenada diocèsi; dins la Glèisa orientala se ditz eparquia. Demòra normalament dins la vila ont i a sa catedrala; dins aquela vila e sa demorança episcopala son nomenadas evescat.
L'evesque es d'en primièr aquel que presidís l'assemblada dels fidèls e pus precisament l'eucaristia (mas pòt delegar un capelan). Dins sa glèisa locala (o patriarcala, o quitament universala) es lo principi de l'unitat visibla dels fidèls.
Es encargat de velhar sus sa glèisa locala, d'assegurar la liturgia, l'ensenhament de la fe catolica e lo servici pels mai demunits. Pòt convocar un sinòdi diocesan per l'ajudar a destriar las orientacions pastoralas per sa diocèsi. Es assistit pels diagues e los capelans, o quitament pels laïcs, plan mandatats. Sos mai pròches collaboradors èran autres còps los archidiagues; son nomenats uèi vicaris episcopals e vicaris generals. L'evesque es tanben assistit de conselhièrs presbiterals d'entre que se trapa lo capitolat catedral.
Los sacraments que sols los evesques pòdon administrar son:
- la confirmacion (delegada als capelans diocesans, mas l'oncion se fa amb l'òli crismal senhat per l'evesque)
- lo sacrament de l'òrdre: ordinacion diaconalas e presbiterala, consecracion evescala
Ròtle de l'evesque coma membre del collègi evescal[modificar | modificar la font]
Teologia de l'evescat[modificar | modificar la font]
Attributs de l'evesque[modificar | modificar la font]
L'evesque dins la Glèisa catolica se reconeis a diferents attributs:
- Pòrta una crotz pectorala e un "anèl pastoral" (anèl evescal);
- Son costum eclesiastic es violet;
- Pòrta una mitra pendent las ceremonias liturgicas;
- A una cròça, simbòl de sa foncion de pastre;
- Se causís una devisa evescala;
- Cada evesque a un escut pròpri amb d'ornaments exteriors comuns a totes: un capèl que sa color depend del grade del clergue, roge pels cardinals, violet pels evesques e archevesques, verd pels evesques assistents al tròn pontifical e negre pels canonges jol Regim Ancian acompanhat d'una cordalièra que lo nombre de tufas e la color vàrian en foncion del grade del clergue. L'escut es pausat sus una crotz de procession d'una travèrsa.[2]
Nominacion e consecracion[modificar | modificar la font]
Dins la Glèisa Catolica, los evesques son nomenats pel papa, sus de listas transmesas a Roma pel nonci apostolic, establits pels evesques d'una meteissa província o meteissa region eclesiastica.
Dins lo passat, la designacion dels evesques sovent se faguèt amb de lutas entre los poders politics e la Glèisa Romana entre papas e los emperaires romans germanics.
Ara, los evesques son nomenats per la Santa Ses, aquela règla coneis d'excepcions, coma en França per l'archevesque d'Estrasborg, e l'evesque de Mètz, que son nomenats formalament pel President de la Republica Francesa e qualques diocèsis de Soïssa. Dins las Glèisas catolicas orientalas, los evesques de las Glèisas patriarcalas e archevescalas majoras son designats pel sinòdi o pel patriarca.
Un evesque pòt tanben èsser desmés de sas foncions pel Papa: es fòrça excepcional.
La consecracion es un sacrament (ordinacion episcopala) conferit per almens tres evesques; es quitament lo gra superior del sacrament de l'òrdre. Se deu donar en comunion amb l'evesque de Roma (lo papa), es a dire amb almens son aval. S'es pas lo cas, l'ordinacion es considerada coma illicita e los consacrants coma lo consacrat riscan l'excomunicacion. De talas consegrations illicitas pòdon provocar d'esquismas.
Dignitats particularas[modificar | modificar la font]
Qualques evesques son creats cardinals, e venon alara electors del papa dins lo cas d'un conclau (s'an mens d'80 ans).
Los evesques pòrtan lo títol d'archevesque quand son al cap d'una archidiocèsi; arbòran alara lo palli.
Son nomenats archevesques metropolitans se lo sèti es capluòc de província eclesiastica.
D'autres evesques son patriarcas: lo papa, evesque de Roma, es patriarca d'Occident.
Qualques evesques catolics dispausavan abans lo sègle XIX de poders temporals importants. Los dos luòcs ont demòra un tal fach son l'Estat del Vatican, que lo papa n'es sobeiran, e lo Principat d'Andorra, qu'a dos coprinces, que l'un es l'evesque d'Urgèl (l'autre essent lo President de la Republica Francesa).
Ròtles especifics[modificar | modificar la font]
Evesque auxiliar[modificar | modificar la font]
Un evesque auxiliar ajuda l'evesque en carga d'una diocèsi importanta. A pas de jurisdiccion dirècta sus la diocèsi, mas recep l'ordinacion episcopala, e es nomenat a un sèti titular d'evesque.
Evesque coadjutor[modificar | modificar la font]
Un evesque coadjutor es destinat a succedir a un evesque que lèu serà en retirada. Dispausa d'un poder gaireben equivalent. La nominacion d'un coadjutor permet una transicion sens interrupcion entre dos episcopats.
Evesque titular[modificar | modificar la font]
Aquel a pas de fach de diocèsi pròpria de governar mas li es atribuit lo títol d'un ancian evescat, ara desaparegut, per justificar son elevacion al reng d'evesque. Es lo cas d'evesques nomenats a de foncions administrativas al sen de la curia romana o de la diplomacia vaticana, o dels evesques auxiliars.
Una denominacion anciana, obsolèta dempuèi 1882, del sèti titular, èra diocèsi in partibus infidelium («dins de contradas d'infidèls»: coma l'ancian evescat d'Ipona en Africa del Nòrd o Edèssa dins los Estats latins d'Orient, o dins lo Trípol, Amorium, Ilium, eca), es a dire, autres còps, dins de zònas crestianas.
Evesque emerit[modificar | modificar la font]
Los evesques e archevesques catolics atenhent lo limit de 75 ans e aqueles amb de dificultats de santat empachant l'exercici de la carga presentan lor demission al Papa. Un còp aquela acceptada, venon evesque emerit o archevesque emerit de lor darrièra diocèsi d'exercici.
Administrator apostolic[modificar | modificar la font]
Un administrator apostolic es un evesque encargat de dirigir temporàriament una diocèsi vacanta fins a la nominacion d'un titular. Pòt èsser l'evesque emerit qu'assegura lo ròtle, o l'evesque d'una diocèsi vesina. Una diocèsi sens evesque titular pòt tanben èsser administrada provisòriament per un capelan, es un administrator diocesan.
Evesque laïc[modificar | modificar la font]
A l'Edat Mejana, de membres de la noblesa podián venir evesques sens èsser ordenats nimai consacrats. Dispausavan atal dels beneficis dels sètis episcopals tot en demorant laïcs.
Dins la Glèisa Ortodòxa[modificar | modificar la font]
L'evesque ocupa lo gra suprèm de la ierarquia eclesiastica. Es lo successor dels apòstols que presidís a l'eucaristia. Es l'icòna de Crist e lo pastre d'una glèisa particulara que pòrta lo nom dins sa titulatura. Es lo susvelhant e lo responsable de la doctrina e de l'ensenhament dels seus. Velha a la comunion dedins sa diocèsi e a la comunion de sa Glèisa amb las autras Glèisas ortodòxas. Sols los ieromonges (monges capelans) pòdon venir evesques. Alara sonque los evesques ortodòxes son obligats al celibat, al contrari dels capelans ortodòxes que se pòdon maridar.
Un evesque pòt portar diferents títols[modificar | modificar la font]
- Primat, se presidís una Glèisa autocefala o autonòma.
- Papa, Patriarca, Katolikos o Mafrian títols pus nauts onorifics de primat.
- Archevesque, s'es primat, o presidís una província.
- Metropolita, s'ocupa un sèti al cap d'una província importanta (usatge rus) o s'ocupa un sèti quin que siá coma titular (usatge grèc).
- Catigomèn, s'es superior d'un monastèri.
- Auxiliar, s'assistís un titular.
- Corevesque, s'es auxiliar tot en portant coma títol lo nom d'una localitat de la diocèsi (usatge a Chipre).
Dins las Glèisas anglicanas[modificar | modificar la font]
Las Glèisa anglicanas (que qualques unas se nomenan "episcopalianas") consèrvan l'episcopat, que fa partida de lor eretatge d'abans la decision d'Enric VIII d'Anglatèrra. L'ordinacion sacramentala a vida per tres evesques, la conservacion de la succession apostolica e los devers e responsabilitats de l'evesque segon las grandas linhas de l'episcopat catolic e ortodòxe. Los evesques son nomenats o elegits, segon l'usatge de caduna de las trenta uèit "províncias" (Glèisas nacionalas) de la Comunion anglicana. Las femnas pòdon venir evesques dins tres províncias (Nòva Zelanda, Canadà, Estats Units d'America).
Dins las Glèisas protestantas[modificar | modificar la font]
Dins lo protestantisme solas qualques Glèisas luterianas, metodistas e de raras Glèisas reformadas) coneisson un ministèri episcopal personal, qu'es una foncion de la Glèisa e non un òrdre sacramental.
Dins la Glèisa de Jèsus Crist dels Sants dels Darrièrs Jorns (mormons)[modificar | modificar la font]
Dins la Glèisa de Jèsus Crist dels Sants dels Darrièrs Jorns, l'Evesque es un òme que deu aver preirat de Melchisedek e èsser ordenat e mes a part coma Grand Prèire. Es causit entre los membres de la parròquia. La durada d'aquel apèl es de prèp de 5 ans.
Un evesque «sant dels darrièrs jorns» es maridat e marit d'una sola femna.
Notas e referéncias[modificar | modificar la font]
- ↑ De comparar amb l'etimologia del catalan bisbe. o ben del francés évêque
- ↑ (fr)Fournot Frédéric , doctor en istòria modèrna, Universitat de Borgonha
Annèxes[modificar | modificar la font]
Bibliografia[modificar | modificar la font]
- (fr)André Lemaire, Les Ministères aux origines de l'Église : Naissance de la triple hiérarchie, évêques, presbytes, diacres, Cerf, 1971
- (fr)André Lemaire, Les Ministères dans l'Église, Le Centurion, 1974


text:
588
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 588 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Empèri Bizantin[modificar | modificar la font]
Per redreiçar lei finanças publicas, l'emperaire Maurici (582-602) demeniguèt de 25% lei salaris dei militars. Aquò entraïnèt de trèbols grèus au sen de l'armada d'Orient, compres de mutinariás. Pasmens, l'emperaire capitèt de restablir la situacion e de ganhar una batalha decisiva còntra lei Sassanidas a Martiropolis. D'efèct, après d'annadas de guèrra, aquelei reviradas comencèron de crear de tensions importantas au sen de Pèrsia (→ 590).